
1. PRELIMINARII

Noua viziune curriculară în Republica Moldova promovează o învățare holistică, axată pe gândire critică, creativitate, digitalizare și sustenabilitate. În acest peisaj, disciplina opțională STEAM pentru dezvoltare durabilă răspunde nevoii de a conecta cunoașterea școlară cu lumea reală, integrând știința, tehnologia, ingineria, artele și matematica pentru a stimula inovația și alfabetizarea tehnologică. Curriculumul este inspirat de modele internaționale de succes (Estonia, Finlanda) și se aliniază la cadre europene de referință precum DigComp 2.2/ DigComp 3.0, GreenComp și OECD Learning Compass 2030.
Transformările tehnologice și exigențele pieței muncii impun un cadru educațional flexibil, bazat pe investigație științifică, design ingineresc și elaborare de proiecte. Această disciplină creează contexte pentru formularea și rezolvarea problemelor deschise, fiind direct corelată cu Obiectivele de Dezvoltare Durabilă (ODD) ale Agendei 2030. Un accent deosebit se pune pe: ODD 4: Educație de calitate; ODD 8: Muncă decentă și creștere economică; ODD 9: Industrie, inovație și infrastructură; ODD 13: Acțiune climatică. 
Astfel, elevii sunt pregătiți să devină cetățeni capabili să integreze responsabilitatea socială în construirea unui viitor sustenabil. Componentele STEAM formează un circuit interdependent, fundamentat pe necesitățile societății (fig. 1):

Fig. 1. Relațiile dintre componentele STEAM
Sursa: adaptat după Exploring STEM Competences for the 21st Century.  UNESCO

O caracteristică definitorie a acestui curriculum este abordarea sa spiralată. Conținuturile nu sunt parcurse o singură dată, ci sunt reluate și aprofundate în fiecare an de studiu, de la clasa a V-a până în clasa a IX-a. Esența acestei abordări constă în evoluția cognitivă a elevului: se pornește de la nivelul de explorare și observare intuitivă (clasele V-VI), se trece la aprofundare, testare și integrare cu ajutorul tehnologiilor și senzorilor (clasele VII-VIII) și se ajunge la aplicare și impact direct în comunitate (clasa a IX-a). Această construcție graduală se sprijină pe 5 domenii tematice fundamentale, care revin anual, ghidând formarea competențelor și a atitudinilor:

	Energie și mediu
promovează responsabilitatea ecologică, autonomia energetică și dezvoltarea unor comportamente sustenabile.

	Apă, climă și risc
cultivă conștiința ecologică, responsabilitatea față de resurse și echitatea intergenerațională.

	Mobilitate, spațiu și comunicații
încurajează respectul pentru comunitate, incluziunea, planificarea inteligentă și accesibilitatea spațiilor publice.

	Sănătate, alimentație și biotehnologie
dezvoltă valori legate de protejarea sănătății, igienă, siguranță alimentară și solidaritate socială.

	Arte digitale și inovație
stimulează creativitatea, expresivitatea vizuală, inovația tehnologică și respectul pentru diversitatea culturală.



O componentă majoră a disciplinei este ghidarea timpurie a elevilor către profesii emergente (tehnologie verde, AI, biotehnologie, design digital) și dezvoltarea unei mentalități de inovatori. Pentru a facilita tranziția de la școală la viața activă, curriculumul încurajează crearea unui ecosistem de învățare bazat pe parteneriate strategice autentice. Componenta de ghidare în carieră poate fi materializată prin activități și colaborări concrete care ajută elevii să descopere profesii, să înțeleagă trasee educaționale și să-și dezvolte competențe relevante pentru piața muncii, ca de exemplu: 
· activități de orientare și consiliere integrate în proiectele STEAM (elevii realizează interviuri cu cercetători, ingineri, artiști digitali sau antreprenori locali; realizează postere sau clipuri video despre traseul profesional al acestora; activitatea „O zi în rolul unui profesionist” – activitate de job în parteneriat cu companii IT, centre de cercetare, laboratoare universitare, muzee de știință sau start-up-uri verzi; evenimente și proiecte organizate de școală).
· parteneriate pentru ghidare și formare profesională timpurie (centre universitare și facultăți STEAM/arte (UPSC, USM) unde să se realizeze sesiuni de orientare despre trasee educaționale, vizite de laborator, mentorat de la studenți sau cadre universitare ș.a. 
Exemple de parteneriate:
- parteneriate universitare și de cercetare – mentorat, ateliere de design STEAM și vizite de laborator.
- parteneriate cu sectorul privat și companii IT (Orange Digital Center / Tekwill / ATIC Moldova) – pentru laboratoare digitale, training-uri în programare, robotică și design de aplicații, hackathoane tematice pentru elevi; Endava / Moldova Innovation Technology Park (MITP) – mentorat în gândire computațională și proiecte de inteligență artificială aplicată educației; Apă-Canal Chișinău / Premier Energy – proiecte comunitare „Smart Water” și „Energie pentru comunitate”, în care elevii monitorizează consumul și propun soluții de optimizare ș.a.).
- parteneriate cu ONG-uri și asociații educaționale (Junior Achievement Moldova – implicare în proiecte de sustenabilitate, reciclare creativă, antreprenoriat verde și educație pentru mediu ș.a.).
- parteneriate cu autorități locale și comunități (Primării și consilii raionale – sprijin logistic și acces la date reale pentru proiecte de analiză urbană sau management al resurselor locale („Orașul inteligent”, „Școala verde”); Agenția de Mediu și Inspectoratul Ecologic – colaborare pentru monitorizarea calității aerului și apei, activități outdoor și campanii educaționale ș.a.).

2. CONCEPȚIA DISCIPLINEI
Introducerea disciplinei opționale STEAM pentru dezvoltare durabilă este un răspuns direct la transformările epistemologice, sociale și tehnologice ale lumii contemporane, redefinind modul în care elevii învață și se pregătesc pentru viitor.
Cunoașterea contemporană evoluează dincolo de structurile disciplinare tradiționale și se bazează tot mai mult pe interdisciplinaritate, transdisciplinaritate și integrarea conceptelor și metodelor din diverse domenii. Problemele actuale ale comunităților – schimbări climatice, resurse, energie, sănătate publică, digitalizare – necesită o abordare de tip STEAM, care combină științele, tehnologia, ingineria, artele și matematica într-un cadru unitar de analiză și acțiune. 
Societatea contemporană solicită competențe integrate, transferabile și orientate spre rezolvarea problemelor reale. Economia emergentă pune accent pe domenii precum tehnologia informației, energia verde, robotică, biotehnologie, analiza datelor și design digital – profesii în continuă creștere, care cer formarea unei gândiri critice, creative și de colaborare încă din ciclul gimnazial.
Transformările generate de digitalizare, inteligența artificială, accesibilitatea senzorilor și a tehnologiilor de prototipare (microcontrolere, imprimare 3D, aplicații digitale) impun dezvoltarea unor competențe digitale avansate, aliniate cadrului european DigComp. Elevii trebuie să fie capabili să colecteze și să interpreteze date, să programeze, să modeleze 2D/3D, să înțeleagă etica digitală, să creeze soluții tehnologice simple, dar funcționale.
Disciplina STEAM pentru dezvoltare durabilă permite utilizarea acestor tehnologii în contexte autentice de învățare, prin proiecte, experimente, investigații, simulări digitale și prototipare low-cost. În contextul acestor transformări, disciplina STEAM pentru dezvoltare durabilă oferă oportunități reale de dezvoltare a competențelor necesare elevilor pentru a înțelege lumea contemporană, a participa activ în comunitate și a se pregăti pentru profesiile emergente ale viitorului. Curriculumul promovează o învățare aplicată, integrată și orientată spre proiecte, contribuind la formarea unui elev autonom, creativ, responsabil și capabil să integreze știința, tehnologia și inovația în construirea unui viitor durabil.
Viziunea disciplinei este formarea unui elev capabil să utilizeze cunoașterea științifică și tehnologică în mod creativ și responsabil pentru a înțelege fenomenele lumii reale, a propune soluții sustenabile și a contribui activ la dezvoltarea comunității.
Obiectul de studiu îl reprezintă explorarea integrată a fenomenelor naturale, tehnologice și sociale prin investigare și proiectare. Astfel, misiunea disciplinei este de a crea oportunități de învățare autentică și cu sens, prin care elevii:
· Investighează fenomene naturale și tehnologice folosind instrumente moderne;
· Proiectează și testează soluții concrete la provocări reale ale comunității din care fac parte;
· Înțeleg impactul acțiunilor umane asupra mediului, asumându-și rolul de cetățeni responsabili și implicați;
· Dezvoltă competențe digitale și de design esențiale pentru secolul XXI;
· Explorează creativitatea și inovația prin intermediul artelor digitale, colaborând pentru a construi un viitor durabil.
Sistemul de valori. Dincolo de cunoștințe teoretice și abilități tehnice, disciplina promovează un nucleu puternic de valori și atitudini orientate spre binele comun, etică și sustenabilitate:
· Responsabilitate ecologică și sustenabilitate: conștientizarea limitelor resurselor naturale, protejarea mediului și adoptarea unor comportamente orientate spre un viitor durabil (ex: proiecte anti-risipă, prototipuri low-energy);
· Curiozitate și rigoare științifică: menținerea unei atitudini investigative, respectul pentru date reale, dovezi și dorința continuă de a înțelege lumea;
· Etică și integritate (științifică și digitală): colectarea corectă a datelor, respectarea adevărului, evitarea plagiatului și utilizarea responsabilă a inteligenței artificiale și a tehnologiei;
· Creativitate, inovație și deschidere: încurajarea gândirii divergente, curajul de a experimenta și de a genera soluții originale, valorificând estetica și designul;
· Colaborare, solidaritate și diversitate: capacitatea de a lucra în echipe diverse, dând dovadă de empatie, incluziune și comunicare eficientă (ex: pitch-uri publice, expoziții STEAM);
· Participare civică și implicare comunitară: asumarea de inițiative locale pentru rezolvarea problemelor din spațiul public și orientarea acțiunilor către binele comun;
· Autonomie și învățare autoreglată: dezvoltarea perseverenței, a capacității de planificare, reflecție și autoevaluare a propriului parcurs.
Necesitatea și finalitățile disciplinei. Disciplina opțională STEAM pentru dezvoltare durabilă, destinată ciclului gimnazial, este concepută pentru a răspunde nevoilor cognitive și sociale ale elevilor, conectând spațiul școlar la dinamica lumii contemporane, prin:
· Stimularea dezvoltării cognitive: susține trecerea de la gândirea concretă la cea abstractă, oferind elevilor capacitatea de a înțelege sisteme, structuri, relații cauzale și modele complexe;
· Ghidarea vocației și a intereselor profesionale: fiind etapa în care se conturează opțiunile de carieră, expunerea la domenii emergente (robotică, energii regenerabile, arte digitale, biotehnologie) pregătește terenul pentru liceu și învățământul profesional-tehnic;
· Formarea competențelor transversale: colaborarea, rezolvarea de probleme, interpretarea datelor și gândirea computațională se dezvoltă optim în această perioadă;
· Prevenirea analfabetismului funcțional și digital: redă „sensul” învățării. Elevul vede utilitatea imediată a cunoștințelor sale prin proiecte și prototipuri vizibile, consolidând astfel alfabetizarea științifică, digitală, media și civică. 
Prin co-predare, expoziții și mini-proiecte comune, disciplina funcționează ca un nod de conexiune între ariile curriculare, contribuind la o formare armonioasă și atingerea unor finalități:
· intelectuale: formează gândirea logică, critică și sistemică, și capacitatea de a transfera cunoștințe în situații noi;
· moral-axiologice și sociale: cultivă responsabilitatea, onestitatea intelectuală, empatia, colaborarea, toleranța și grija activă pentru mediu și comunitate
· estetice, tehnologice și digitale: îmbină alfabetizarea digitală cu utilizarea tehnologiei pentru rezolvarea problemelor reale, dar și cu sensibilitatea pentru design, expresie creativă și armonie vizuală;
· de orientare în viață: construiesc o percepție clară a profesiilor viitorului.
Relevanța socială și impactul disciplinei. Disciplina depășește granițele teoretice ale sălii de clasă, transformând comunitatea într-un veritabil laborator de învățare și asigurând o legătură vizibilă între educație, piața muncii și societate. Prin investigarea și rezolvarea problemelor locale, disciplina cultivă un set complex de competențe, transformând elevii în actori sociali capabili să analizeze critic și să ia decizii informate:
· competențe pentru viață: gestionarea eficientă a resurselor, protejarea sănătății, colaborarea și utilizarea etică a tehnologiilor;
· cetățenie activă: identificarea vulnerabilităților din comunitate și participarea directă la inițiative civice (plantări de arbori, amenajarea spațiilor școlare, campanii locale);
· cetățenie globală: înțelegerea modului în care acțiunile locale influențează interdependențele climatice și economice globale, cultivând respectul pentru diversitate și sustenabilitate.
Fundamente științifice și epistemologice ale disciplinei. Cunoașterea în cadrul disciplinei STEAM pentru dezvoltare durabilă se construiește progresiv, pornind de la fenomene reale și evoluând de la simplă observare la investigație și inovare. Disciplina se ancorează în trei mari paradigme educaționale: constructivistă (elevul construiește cunoașterea activ), sistemică (fenomenele sunt interconectate) și axiologică (știința este ghidată de valori).
Pentru a transpune aceste paradigme în practică, abordarea didactică se ghidează după următoarele principii științifice, structurate pe trei dimensiuni:
1. Abordarea integrată a realității (cum înțelegem fenomenele):
- Interdisciplinaritatea și transdisciplinaritatea: științele, tehnologia, ingineria, artele și matematica nu sunt abordate ca blocuri izolate de informație. Ele colaborează organic pentru a explica fenomene și a rezolva provocări complexe din lumea reală;
- Coerența sistemică: fenomenele naturale și cele create de om sunt analizate prin prisma gândirii sistemice. Elevii învață să observe relațiile, procesele și interdependențele subtile dintre ecosisteme și societate.
2. Metodologia cercetării și inovării (cum investigăm și construim soluții):
- Verificarea prin experiment și dovezi: cunoașterea nu este doar predată, ci este demonstrată. Urmând paradigma științifică modernă, învățarea se bazează pe investigație directă, experiment, colectare de date reale, modelare și validare;
- Designul ingineresc ca mod de cunoaștere: învățarea depășește teoretizarea, adoptând un algoritm de lucru practic și iterativ: identificarea problemei → formularea ipotezei → proiectare → crearea unui prototip → testare → îmbunătățire continuă;
- Tehnologia digitală ca instrument cognitiv: digitalizarea nu reprezintă un scop în sine, ci o resursă esențială.
3. Dimensiunea estetică și etică (cum comunicăm și protejăm lumea):
- Creativitatea și expresivitatea artistică (Componenta „A” din STEAM): arta (vizuală, digitală sau narativă) este recunoscută ca o componentă fundamentală a cunoașterii. Ea nu are doar rol estetic, ci facilitează interpretarea datelor, inovarea și comunicarea cu impact a soluțiilor științifice;
- Dezvoltarea sustenabilă ca principiu director: orice demers științific sau produs tehnologic este evaluat prin prisma impactului său. Conform cadrului european GreenComp, fenomenele și soluțiile sunt analizate ținând cont de protejarea mediului, gestionarea resurselor, sănătatea publică și asigurarea justiției între generații.
Curriculumul pentru disciplina STEAM pentru dezvoltare durabilă integrează o serie de bune practici curriculare din spațiul internațional, validate de sisteme educaționale performante și recomandate de instituții globale precum OECD, UNESCO, Comisia Europeană și NGSS (SUA). Aceste practici consolidează relevanța, coerența și eficacitatea noii discipline și oferă elevilor oportunități autentice de învățare aplicată.

NGSS (Next Generation Science Standards – SUA);
UNESCO ESD (Education for Sustainable Development);
GreenComp – Cadrul european pentru competențele de sustenabilitate (2022).

3. ADMINISTRAREA DISCIPLINEI

Disciplina STEAM pentru dezvoltare durabilă are statut de disciplină opțională destinată elevilor din ciclul gimnazial (clasele V–IX). Aceasta beneficiază de o alocare de 1 oră pe săptămână (34 de ore anual, respectiv 33 de ore pentru clasa a IX-a). Pentru a oferi flexibilitate școlilor și relevanță pentru comunitate, administrarea disciplinei se bazează pe o structură modulară, organizată în jurul a 5 domenii tematice majore. Curriculumul are o abordare spiralată, ceea ce înseamnă că aceste 5 domenii sunt reluate în fiecare an de studiu, crescând progresiv în complexitate (de la explorare la experimentare și inovație).

	Domeniul tematic
	Descriere

	1. Energie și mediu

	Înțelegerea relației dintre producerea, consumul de energie și impactul asupra mediului și climei. Elevii analizează sisteme energetice și dezvoltă soluții pentru eficiență și sustenabilitate. Învățarea se focusează pe investigare, măsurare, analiză de date și optimizare de soluții (abordare inginerească).
Integrare disciplinară: fizică (energie, transfer termic), chimie (combustie, emisii), geografie (resurse, mediu), matematică (calcule, grafice), informatică și educație digitală (simulări, analiză date).

	2. Apă, climă și risc

	Domeniul explorează interdependențele dintre apă, climă și activitățile umane și riscurile asociate. Elevii investighează fenomene hidro-climatice și propun soluții de adaptare. Învățarea se axează pe relația cauză–efect, interpretare de date reale și gândire sistemică.
Integrare disciplinară: geografie (climă, hidrologie), fizică (stări de agregare, transfer de căldură), biologie (ecosisteme), matematică (serii de date), informatică și educație digitală (hărți, modele).

	3. Mobilitate, spațiu și comunicații

	Domeniul abordează organizarea spațiului și mobilitatea ca sisteme integrate ce influențează siguranța și calitatea vieții. Elevii analizează fluxuri și propun soluții pentru spații funcționale. Accentul cade pe gândirea de design, proiectare, modelare și testare de soluții.
Integrare disciplinară: fizică (mișcare, forțe), matematică (măsurători, calcule), geografie (spațiu, urbanism), informatică și educație digitală (GIS, simulări), educație tehnologică (prototipare).

	4. Sănătate, alimentație și biotehnologie

	Domeniul explorează relația dintre organism, alimentație, mediu și procese biologice, cu accent pe sănătate și sustenabilitate. Elevii dezvoltă comportamente responsabile și analizează soluții biologice.
Învățarea se axează pe experimentare, observare controlată și interpretarea proceselor biologice.
Integrare disciplinară: biologie (organism, nutriție), chimie (substanțe, reacții), geografie (resurse, mediu), educație pentru sănătate, informatică și educație digitală (documentare, prezentare).

	5. Arte digitale și inovație

	Domeniul valorifică tehnologiile digitale pentru exprimare, analiză și comunicare, dezvoltând creativitatea și gândirea critică media. Elevii creează produse digitale cu impact educațional și social. Accentul cade pe creație digitală, design vizual și analiză critică a media.
Integrare disciplinară: informatică și educație digitală (editare, multimedia), arte vizuale (design), limba și literatura (mesaj, comunicare), educație civică (media, etică).



Domeniile tematice reprezintă nucleul disciplinei și sunt orientate spre formarea unor valori clare (fig. 2.).

Fig. 2. Orientarea axiologică a domeniilor tematice
Arhitectura și selecția proiectelor (Regula „4 din 5”). Deoarece un an școlar include 34 de ore, profesorul va selecta anual doar 4 dintre cele 5 domenii tematice propuse. Alegerea celor 4 domenii tematice se face în funcție de profilul elevilor, resursele școlii, anotimp și problemele specifice comunității locale. Această decizie asigură un echilibru perfect între diversitatea tematică și timpul necesar pentru a realiza proiecte de calitate. Pentru fiecare an de studiu, cele 4 domenii alese vor fi implementate sub forma a:
· 2 Mini-proiecte (repartizate câte unul pe semestru, a câte 5 ore);
· 2 Proiecte complexe (repartizate câte unul pe semestru, a câte 9 ore).
Proiectarea didactică de lungă durată va respecta următoarea alocare standard a timpului:
	2 ore
	Introducere: Ce este STEAM? Familiarizarea cu disciplina, explorare interdisciplinară și exemple de proiecte.

	10 ore
	Mini-proiecte: 2 domenii tematice selectate × 5 ore/proiect, câte unul pe semestru.

	18 ore
	Proiecte complexe: celelalte 2 domenii tematice selectate × 9 ore/proiect, câte unul pe semestru.

	2 ore
	Reflecții și feedback: organizarea expozițiilor STEAM, autoevaluare și comunicarea rezultatelor

	2 ore
	La dispoziția cadrului didactic: ore flexibile pentru aprofundare, vizite externe, lucrul la portofolii sau extinderea unui proiect

	34 de ore
	Total



Fiecare modul tematic ales poate fi personalizat pentru mediul rural sau urban și poate fi implementat indiferent dacă școala dispune de infrastructură tehnologică avansată (robotică, senzori inteligenți) sau dacă se bazează pe resurse limitate (modele și prototipuri low-cost și low-tech).
4. COMPETENȚELE SPECIFICE DISCIPLINEI

Disciplina STEAM pentru dezvoltare durabilă este construită pe un set de competențe-cheie definite de Cadrul de Referință a Curriculumului Național (2025) și pe competențe europene (Key Competences 2018, DigComp, GreenComp). Aceste competențe sunt transpuse în competențe specifice disciplinei și, în mod operațional, în unități de competență, care devin fundamentul structurării unităților de învățare și al activităților din curriculum.
Relația dintre cele trei niveluri este una de continuitate logică: Competențe-cheie → Competențe specifice ale disciplinei → Unități de competență. Această corelare asigură coerența curriculară, integrarea cunoștințelor și dezvoltarea progresivă a capacităților elevului, în spiritul profilului absolventului gimnazial.
În baza competențelor-cheie, disciplina STEAM pentru dezvoltare durabilă formulează 5 competențe specifice, care vor ghida proiectarea curriculară și evaluarea:
1. Investigarea fenomenelor naturale, tehnologice și sociale prin observare, experimentare și analiză de date reale, utilizând instrumente analogice și digitale, manifestând rigurozitate și responsabilitate.

2. Aplicarea conceptelor științifice, tehnologice și inginerești pentru explicarea proceselor și proiectarea de soluții sustenabile la probleme reale ale comunității, manifestând gândire critică și orientare spre impact.
3. Proiectarea și realizarea prototipurilor funcționale prin utilizarea etapelor procesului de design și a principiilor de proiectare inginerească, în condiții de siguranță și utilizare responsabilă a resurselor.
4. Utilizarea tehnologiilor digitale pentru colectarea, modelarea, vizualizarea și comunicarea datelor și informațiilor, respectând etica digitală și proprietatea intelectuală.
5. Colaborarea și comunicarea în echipă pentru elaborarea și argumentarea soluțiilor la probleme de dezvoltare durabilă, manifestând responsabilitate civică și respect față de ceilalți.

5. UNITĂȚI DE ÎNVĂȚARE, UNITĂȚI DE CONȚINUT, REZULTATE ALE ÎNVĂȚĂRII ȘI FINALITĂȚI ALE ÎNVĂȚĂRII 
CLASA V-A
	Unitatea de învățare
(Domeniul tematic)
	Valori proiectate la nivelul unității de învățare (domeniului tematic)
	Unități de competență
	Unități de conținut 
Titlul proiectului
	Rezultate ale învățării
	ODD relevante

	ENERGIE ȘI MEDIU
	Responsabilitate față de mediu și resurse – prin înțelegerea impactului consumului energetic asupra mediului și promovarea utilizării eficiente și responsabile a energiei;
Rigoare și onestitate științifică – prin observare simplă, măsurare și analiză de date reale;
Gândire critică și sistemică – prin analiza relațiilor dintre surse de energie, consum, confort, tehnologie și mediu;
Creativitate și inițiativă – prin proiectarea și propunerea de soluții simple și modele funcționale adaptate contextului real al școlii și comunității;
Colaborare și implicare civică – prin lucrul în echipă, comunicarea rezultatelor și formularea de propuneri responsabile pentru îmbunătățirea mediului de viață și învățare.
	UC 1. Observarea și descrierea fenomenelor energetice din mediul apropiat
UC 2. Măsurarea și înregistrarea datelor prin instrumente simple
UC 3. Organizarea datelor în forme simple (tabele, desene)
UC 4. Explicarea fenomenelor energetice prin exemple simple
UC 5. Identificarea impactului energiei asupra mediului și vieții cotidiene
UC 6. Propunerea de soluții simple (idei, schițe) pentru utilizarea energiei
UC 7.Comunicarea rezultatelor și manifestarea unui comportament responsabil
	Mini-proiect:
Exploratorii luminii în școala noastră (Analiza distribuției luminii în spațiul școlar)
	Elevul/eleva:
· identifică și descrie fenomene energetice simple (iluminare, transfer de căldură) în mediul școlar, utilizând observația directă și exemple din viața cotidiană.
· colectează și înregistrează date privind iluminarea sau încălzirea unor suprafețe/materiale, folosind instrumente simple și fișe de observație.
· analizează și formulează concluzii privind eficiența utilizării energiei (luminoase sau termice), pe baza datelor colectate și a relațiilor cauză–efect identificate.
· prezintă și comunică rezultatele investigației (oral, vizual sau prin suport simplu – tabel, desen, afiș), utilizând un limbaj adecvat și argumente bazate pe date.
	ODD 7 – Energie curată și accesibilă
ODD 11 – Comunități și orașe durabile
ODD 12 – Consum și producție responsabile
ODD 4.7 – Educație pentru dezvoltare durabilă 

	
	
	
	Mini-proiect:
Căldura în viața noastră (Ce culoare absoarbe mai multă căldură?)
	
	

	
	
	
	Proiect complex:
Casa care economisește energie
	Elevul/eleva:
· analizează modul de utilizare a energiei într-un sistem (locuință/școală/prototip), identificând surse, consumatori și pierderi de energie în contexte reale.
· organizează și interpretează date privind consumul și eficiența energetică, utilizând reprezentări grafice simple (tabele, diagrame, schițe).
· explică procese energetice (iluminare, încălzire, conversie solară) prin relații cauză–efect și concepte științifice de bază.
· proiectează și realizează soluții sau prototipuri simple (model de casă eficientă, dispozitiv solar), adaptate contextului școlar sau comunitar.
· comunică și argumentează soluțiile propuse pentru eficientizarea consumului de energie, manifestând comportament responsabil față de mediu în activități de grup.
	

	
	
	
	Proiect complex:
Puterea Soarelui – mini ventilator solar
	
	

	
	
	
	Proiect complex:
Energie solară pentru școală
	
	

	APĂ, CLIMĂ ȘI RISC
	Responsabilitate față de mediu și resurse naturale – prin înțelegerea rolului apei, aerului și climei în viața comunității și promovarea utilizării responsabile a resurselor naturale.
Rigoare și onestitate științifică – prin observarea directă a fenomenelor naturale, colectarea și analiza datelor reale.
Gândire critică și sistemică – prin analiza relațiilor dintre fenomenele climatice, calitatea mediului, riscurile naturale și impactul asupra comunității locale.
Creativitate și inițiativă – prin proiectarea și testarea de soluții simple pentru protecția mediului, reducerea riscurilor și utilizarea eficientă a apei.
Colaborare, responsabilitate civică și participare comunitară – prin lucrul în echipă, comunicarea rezultatelor și formularea de propuneri pentru îmbunătățirea mediului de viață și adaptarea la schimbările climatice.
	UC 1. Investigarea fenomenelor de apă, atmosferă și climă în contexte locale, prin observații directe și formularea de întrebări simple;
UC 2. Colectarea datelor de mediu folosind instrumente simple și observații sistematice;
UC 3. Organizarea și interpretarea datelor de mediu în forme simple (tabele, schițe);
UC 4. Explicarea relațiilor simple cauză–efect din sistemul apă–aer–climă;
UC 5.Analiza impactului fenomenelor asupra mediului și comunității în contexte locale;
UC 6. Proiectarea și testarea unor soluții simple pentru protecție și adaptare (ex. economisirea apei);
UC 7. Comunicarea observațiilor și a rezultatelor în contexte simple;
	Mini-proiect: 
Jurnalul meu meteo
	Elevul/eleva:
· observă și descrie fenomene de mediu (starea vremii, calitatea aerului, caracteristicile apei), utilizând observații directe și înregistrări zilnice în contexte locale.
· colectează și înregistrează date despre parametri de mediu (temperatură, precipitații, claritatea apei, aerisire), folosind instrumente simple și fișe/jurnale de observație.
· analizează și formulează concluzii privind calitatea mediului (aer, apă, condiții climatice), pe baza datelor colectate și a relațiilor simple cauză–efect identificate.
· proiectează și realizează un model simplu de filtru ecologic (schiță și prototip), utilizând materiale accesibile și explicând rolul fiecărui element în procesul de filtrare.
	ODD 6 – Apă curată și sanitație
ODD 11 – Orașe și comunități durabile
ODD 12 – Consum și producție responsabilă
ODD 13 – Acțiune climatică
ODD 4.7 – Educație pentru dezvoltare durabilă (transversal)

	
	
	
	Mini-proiect: 
Apă curată cu filtru ecologic
	
	

	
	
	
	Mini-proiect: 
Aerisim corect? Calitatea aerului în clasă
	
	

	
	
	
	Proiect complex: 
Riscurile climatice ale comunității noastre
	Elevul/eleva:
· analizează fenomenele de apă și climă la nivel local, identificând cauze, manifestări și efecte ale riscurilor naturale asupra comunității.
· organizează și interpretează date de mediu (climatice, hidrologice), utilizând reprezentări grafice simple (tabele, diagrame, schițe).
· explică relațiile dintre componentele sistemului apă–aer–climă, prin exemple concrete și relații cauză–efect din mediul apropiat.
· proiectează și propune soluții pentru reducerea riscurilor și utilizarea responsabilă a apei, adaptate contextului școlar sau comunitar (ex. economisirea apei, măsuri de protecție).
· comunică și argumentează rezultatele investigațiilor și soluțiile propuse, participând activ la activități de grup și manifestând comportament responsabil față de mediu.
	

	
	
	
	Proiect complex: 
Apa - de la ploaie la robinet
	
	

	SPAȚIU, MOBILITATE ȘI COMUNICAȚII
	Responsabilitate și siguranță în utilizarea spațiului – prin înțelegerea modului în care deplasarea, infrastructura și organizarea spațiului influențează siguranța, confortul și accesibilitatea în comunitate.
Rigoare și onestitate științifică – prin observarea directă a mișcării, colectarea și analiza datelor reale, măsurători corecte și concluzii bazate pe dovezi.
Gândire critică și spațială – prin analiza relațiilor dintre spațiu, mișcare, forțe, materiale și organizarea funcțională a mediului construit.
Creativitate și inițiativă pentru soluții funcționale – prin proiectarea, testarea și optimizarea de modele și prototipuri.
Colaborare, responsabilitate civică și participare comunitară – prin lucrul în echipă, comunicarea rezultatelor și formularea de propuneri pentru spații mai sigure, mai accesibile și mai bine organizate.
	UC 1.Observarea și descrierea spațiului și a mobilității în mediul apropiat
UC 2. Măsurarea și colectarea datelor simple despre mișcare și utilizarea spațiului
UC 3. Organizarea și reprezentarea datelor spațiale în forme simple (desene, schițe)
UC 4. Explicarea mișcării și stabilității prin exemple simple
UC 5. Identificarea soluțiilor simple pentru mobilitate sigură în mediul apropiat
UC 6. Propunerea și realizarea unor prototipuri simple (schițe, modele) pentru mobilitate
UC 7. Comunicarea rezultatelor și adoptarea unui comportament responsabil în spațiu
	Mini-proiect: 
Vehicul low-tech cu balon
	Elevul/eleva:
· identifică și descrie elemente ale mobilității și siguranței în spațiul apropiat, prin observații directe asupra deplasării și infrastructurii utilizate zilnic.
· colectează și înregistrează date simple privind mișcarea (distanță, timp, traseu), utilizând măsurători directe și reprezentări grafice de bază (schițe, desene).
· analizează și formulează concluzii privind siguranța și eficiența deplasării, pe baza relațiilor dintre spațiu, mișcare și comportament în contexte reale (drumul spre școală, utilizarea unui vehicul simplu).
· proiectează și realizează un vehicul simplu, pe baza unei schițe, utilizând materiale accesibile și explicând principiul de funcționare (forță–mișcare).
· testează deplasarea vehiculului și prezintă rezultatele și modul de funcționare al modelului realizat, utilizând explicații simple și datele obținute.
	ODD 3 – Sănătate și bunăstare (siguranță, prevenirea accidentelor)
ODD 9 – Industrie, inovație și infrastructură
ODD 11 – Orașe și comunități durabile
ODD 4.7 – Educație pentru dezvoltare durabilă (transversal)

	
	
	
	Mini-proiect: 
Drumul meu sigur spre școală
	
	

	
	
	
	Proiect complex: Mobilitatea elevilor în curtea școlii
	Elevul/eleva:
· analizează modul de organizare a mobilității într-un spațiu dat, identificând factori care influențează siguranța, accesibilitatea și funcționalitatea.
· organizează și interpretează date privind mișcarea și utilizarea spațiului, utilizând reprezentări grafice și modele simple (planuri, diagrame, schițe).
· explică relațiile dintre forțe, mișcare și stabilitate, aplicând concepte științifice de bază în contexte precum deplasarea sau rezistența structurilor.
· proiectează și realizează modele sau prototipuri funcționale (trasee sigure, structuri rezistente), adaptate unor cerințe date și testate în situații simulate sau reale.
· comunică și argumentează soluțiile propuse pentru îmbunătățirea mobilității și siguranței, manifestând comportament responsabil și colaborativ în activități de grup.
	

	
	
	
	Proiect complex: 
Poduri și forme (rezistența materialelor)
	
	

	SĂNĂTATE, ALIMENTAȚIE ȘI BIOTEHNOLOGII
	Responsabilitate pentru sănătate și bunăstare – prin înțelegerea relației dintre alimentație, igienă, mediu și starea de sănătate și prin formarea unor obiceiuri cotidiene sănătoase.
Rigoare și onestitate științifică – prin observare sistematică, măsurători corecte, colectare de date reale și formularea concluziilor bazate pe dovezi.
Gândire critică și sistemică – prin analiza relațiilor dintre hrană–organism, sol–plantă–apă–lumină, deșeuri–compost–sol fertil, precum și evaluarea efectelor asupra sănătății și mediului.
Responsabilitate față de mediu și resurse – prin aplicarea principiilor „reduce–reutilizează–reciclează–compostează”, consum responsabil și valorificarea resurselor biologice locale.
Colaborare, inițiativă și implicare comunitară – prin lucrul în echipă, împărțirea rolurilor, comunicarea rezultatelor și promovarea unor practici sănătoase și durabile în școală/comunitate.
	UC 1. Observarea și descrierea relației dintre alimentație, mediu și sănătate în viața cotidiană
UC 2. Colectarea și înregistrarea datelor simple despre alimentație și sănătate
UC 3. Organizarea și reprezentarea datelor în forme simple (tabele, desene)
UC 4. Explicarea proceselor biologice prin exemple simple (digestie, respirație)
UC 5. Identificarea impactului alimentației și comportamentelor asupra sănătății
UC 6. Propunerea de soluții simple pentru un stil de viață sănătos (low-tech)
UC 7. Comunicarea rezultatelor și adoptarea unui comportament sănătos și responsabil
	Mini-proiect:
 Soluție low-tech pentru alimentație sănătoasă
	Elevul/eleva:
· identifică și descrie relațiile dintre alimentație, mediu și sănătate, prin exemple din viața cotidiană și observații asupra obiceiurilor alimentare și condițiilor de creștere a plantelor.
· colectează și înregistrează date simple privind alimentația sau dezvoltarea plantelor, utilizând observații sistematice, măsurători și fișe de lucru.
· analizează și formulează concluzii privind influența factorilor de mediu și a alimentației asupra sănătății, pe baza datelor colectate și a relațiilor cauză–efect identificate.
· propune și realizează o soluție simplă pentru alimentație sănătoasă (meniu, model de gustare, plan alimentar) sau organizează un experiment simplu de creștere a plantelor.
· explică și argumentează alegerea soluției propuse, utilizând cunoștințe despre nutriție și sănătate.
	ODD 2 – Zero foamete (agricultură sustenabilă, acces la hrană)
ODD 3 – Sănătate și bunăstare
ODD 12 – Consum și producție responsabilă
ODD 15 – Viața terestră (ecosisteme, biodiversitate)

	
	
	
	Mini-proiect: 
Creșterea plantelor în clasă
	
	

	
	
	
	Proiect complex: 
Grădină miniaturală în ghiveci
	Elevul/eleva:
· analizează relațiile dintre resursele naturale, alimentație și sănătate, identificând conexiuni între sol, apă, plante și consum alimentar în contexte reale sau simulate.
· organizează și interpretează date privind procese biologice și de mediu (creșterea plantelor, descompunerea materiei organice), utilizând reprezentări grafice simple (tabele, diagrame, schițe).
· explică procese biologice de bază (nutriție, creștere, descompunere), aplicând relații cauză–efect în contexte precum grădinăritul sau compostarea.
· proiectează și realizează soluții funcționale (grădină miniaturală, sistem de compostare), adaptate resurselor disponibile și principiilor de sustenabilitate (reduce–reutilizează–reciclează).
· comunică și argumentează beneficiile unui stil de viață sănătos și ale utilizării responsabile a resurselor, manifestând comportament responsabil față de sănătate și mediu în activități individuale și de grup.
	

	
	
	
	Proiect complex: Compostare la scară mică
	
	

	ARTE DIGITALE ȘI INOVAȚIE
	Responsabilitate și etică digitală – prin utilizarea corectă a resurselor media  și respectarea regulilor de comunicare online.
Rigoare și onestitate informațională – prin documentarea din surse credibile, verificarea faptelor și construirea mesajelor vizuale pe baza datelor/argumentelor.
Creativitate și expresivitate artistică – prin transformarea ideilor în produse vizuale originale, cu identitate grafică și mesaj clar pentru public.
Gândire critică, media și design – prin analiza modului în care imaginea, textul, culoarea și layout-ul influențează percepția și comportamentul.
Colaborare și comunicare publică – prin lucru în echipă, feedback constructiv și prezentarea produselor în spațiul școlii/comunității (campanii, expoziții, publicații).
	UC 1. Observarea și descrierea mesajelor vizuale din mediul cotidian
UC 2. Selectarea și organizarea responsabilă a informației vizuale
UC 3. Aplicarea elementelor de bază ale limbajului vizual
UC 4. Utilizarea instrumentelor digitale simple pentru creare media
UC 5. Realizarea unor produse vizuale simple (afiș, desen digital)
UC 6. Exprimarea ideilor prin creații vizuale simple
UC 7. Comunicarea și prezentarea creațiilor în mod colaborativ
	Mini-proiect: 
Poster digital „Școala mea verde”
	Elevul/eleva:
· identifică și descrie elemente ale mesajelor vizuale (imagine, culoare, text), analizând exemple din mediul cotidian sau digital.
· selectează și organizează informații vizuale relevante, respectând reguli de bază privind drepturile de autor și utilizarea responsabilă a resurselor digitale.
· realizează produse vizuale simple (poster digital, colaj foto), utilizând instrumente digitale de bază și aplicând elemente de limbaj vizual (layout, culoare, compoziție).
	ODD 4 – Educație de calitate (creativitate, alfabetizare digitală)
ODD 4.7 – Educație pentru dezvoltare durabilă (gândire critică, media)
ODD 11 – Comunități durabile
ODD 12 – Consum și producție responsabilă
ODD 13 – Acțiune climatică
ODD 16 – Pace, justiție și instituții eficiente (etică digitală, anti-fake news).

	
	
	
	Mini-proiect: 
Colaj foto: ”Frumusețea naturii”
	
	

	
	
	
	Proiect complex: 
Expoziție vizuală
	Elevul/eleva:
· analizează structura și impactul mesajelor vizuale, identificând relații între imagine, text și design în contexte media și educaționale.
· organizează și integrează informații vizuale și textuale, utilizând principii de design pentru crearea unor produse coerente și atractive (expoziție, revistă digitală).
· aplică elemente ale limbajului vizual și tehnici digitale, în realizarea unor produse media complexe adaptate unui scop și unui public țintă.
· creează și dezvoltă produse vizuale originale (expoziție, mini-revistă, poster interactiv), utilizând instrumente digitale și integrând elemente de interactivitate sau mișcare.
· comunică și argumentează mesajele vizuale realizate, respectând etica digitală și colaborând eficient în prezentarea produselor în contexte publice sau educaționale.
	

	
	
	
	Proiect complex: 
Mini-revistă digitală
	
	

	
	
	
	Proiect complex: 
Poster cu declanșare prin mișcare (trigger)
	
	



FINALITĂȚI ALE ÎNVĂȚĂRII
La finele clasei a V-a, elevul/eleva:
1. investighează fenomene și procese din mediul înconjurător (energie, apă, aer, hrană, spațiu), formulând întrebări, realizând observații și măsurători simple, colectând și analizând date reale (inclusiv cu suport digital) și explicând relații cauză–efect pe baza conceptelor științifice de bază, manifestând rigoare și onestitate științifică.
2. utilizează instrumente digitale adecvate (aplicații de măsurare, tabele, reprezentări grafice, prezentări vizuale) pentru colectarea, organizarea, interpretarea și comunicarea informațiilor științifice, respectând reguli de siguranță, etică digitală (drepturi de autor, citare) și utilizare responsabilă a tehnologiei.
3. proiectează, realizează și testează modele sau prototipuri simple (low-tech), pentru rezolvarea unor probleme reale din viața cotidiană și comunitară, planificând etapele de lucru, utilizând datele obținute și îmbunătățind soluțiile prin testare și optimizare, în spiritul gândirii de design.
4. participă activ la proiecte interdisciplinare STEAM, asumând roluri și responsabilități în echipă, planificând activitățile, luând decizii argumentate pe baza datelor și comunicând rezultatele într-un mod clar (oral, vizual și digital), demonstrând autonomie, cooperare și respect pentru opiniile celorlalți.
5. analizează impactul comportamentelor personale și al activităților umane asupra sănătății, mediului și comunității, utilizând exemple concrete, propunând soluții simple, manifestând atitudine civică și responsabilitate față de viitor.
CLASA VI-A
	Unitatea de învățare 
(Domeniul tematic)
	Valori proiectate la nivelul unității de învățare
	Unități de competență
	Unități de conținut 
Titlul proiectului
	Rezultate ale învățării
	ODD relevante

	ENERGIE ȘI MEDIU
	Responsabilitate față de mediu și resurse – prin înțelegerea relației dintre consumul de energie, utilizarea resurselor naturale și impactul asupra mediului.
Rigoare și onestitate științifică – prin realizarea de măsurători repetate, colectarea și interpretarea datelor reale, formularea concluziilor bazate pe dovezi.
Gândire critică și sistemică – prin analizarea sistemelor energetice simple ca ansambluri interdependente, dezvoltând capacitatea de a vedea conexiuni cauză–efect.
Creativitate, inițiativă și rezolvare de probleme – prin proiectarea, testarea și optimizarea de modele funcționale, folosind materiale accesibile și soluții adaptate contextului real.
Colaborare și responsabilitate civică – prin lucrul în echipă, asumarea de roluri, comunicarea rezultatelor și formularea de propuneri pentru îmbunătățirea confortului, siguranței și eficienței energetice în școală și comunitate.
	UC 1. Explorarea și compararea utilizării energiei în viața cotidiană
UC 2. Colectarea sistematică a datelor prin observație și măsurare
UC 3. Organizarea, reprezentarea și interpretarea datelor
UC 4. Explicarea relațiilor cauză–efect
UC 5. Analiza impactului energiei asupra mediului și confortului
UC 6. Proiectarea și testarea unor soluții simple de eficientizare
UC 7. Colaborarea și comunicarea soluțiilor propuse
	Mini-proiect:
Clasa eficientă energetic – măsurăm, analizăm, optimizăm
	Elevul/eleva:
· compară și analizează utilizarea energiei în diferite spații școlare, pe baza datelor colectate prin măsurători și observații sistematice (temperatură, iluminare, consum).
· colectează, organizează și interpretează date privind consumul și confortul energetic, utilizând instrumente simple și reprezentări grafice (tabele, diagrame, profiluri termice).
· formulează concluzii și propune măsuri de optimizare a eficienței energetice, argumentând soluțiile pe baza relațiilor cauză–efect identificate în contextul școlar.
	ODD 7 – Energie curată și accesibilă
ODD 11 – Comunități și orașe durabile
ODD 12 – Consum și producție responsabile
ODD 13 – Acțiune climatică
ODD 4.7 – Educație pentru dezvoltare durabilă

	
	
	
	Mini-proiect:
Termoscan în școală (profilul termic al sălilor)
	
	

	
	
	
	Proiect complex:
Exploratorii energiei în școală (monitorizare consum)
	Elevul/eleva:
· analizează sistemele energetice (consum, surse, conversie), identificând interdependențe între factori și impactul asupra mediului și confortului.
· organizează și interpretează date experimentale privind producerea și utilizarea energiei, utilizând instrumente de măsurare și reprezentări grafice pentru fundamentarea concluziilor.
· explică procese de conversie a energiei (eoliană, solară), aplicând concepte științifice și relații cauză–efect în contexte reale sau modelate.
· proiectează, realizează și testează modele funcționale (mini-turbină eoliană, seră solară), optimizând soluțiile pe baza rezultatelor experimentale și a criteriilor de eficiență.
· colaborează în echipă și comunică soluțiile propuse, asumând roluri, luând decizii argumentate și formulând recomandări pentru utilizarea responsabilă a energiei în școală și comunitate.
	

	
	
	
	Proiect complex:
Mini-model eolian (de la vânt la electricitate)
	· 
	

	
	
	
	Proiect complex:
Model de seră alimentară cu energie solară
	
	

	APĂ, CLIMĂ ȘI RISC
	Responsabilitate ecologică și utilizarea durabilă a resurselor – prin analiza impactului activităților umane asupra apei și climei și asumarea unor decizii informate.
Rigoare științifică și gândire bazată pe dovezi – prin formularea de ipoteze, utilizarea corectă a măsurătorilor și interpretarea critică a datelor.
Gândire critică și sistemică – prin analiza relațiilor dintre climă, apă, mediu și societate și identificarea cauzelor și efectelor fenomenelor de risc.
Creativitate și rezolvare de probleme – prin proiectarea și testarea unor soluții funcționale pentru reducerea riscurilor și adaptare.
Responsabilitate civică și colaborare – prin lucru în echipă, comunicare argumentată și implicare în soluții pentru comunitate.
	UC 1. Formularea întrebărilor și a ipotezelor despre apă, climă și risc în contexte apropiate;
UC 2. Observarea și măsurarea riguroasă a variabilelor în condiții de siguranță și utilizarea unor instrumente simple;
UC 3. Colectarea, organizarea și reprezentarea datelor în tabele și grafice simple;
UC 4. Analiza și interpretarea datelor pentru explicarea relațiilor cauză–efect;
UC 5. Evaluarea calității apei și a riscurilor climatice la nivel local (vulnerabilitate și consecințe);
UC 6. Proiectarea și realizarea unor soluții low-tech pentru probleme locale de apă/climă;
UC 7. Colaborare și comunicare publică a rezultatelor în contexte ghidate;
	Mini-proiect: 
Apa sub lupă – observăm, măsurăm, protejăm
	Elevul/eleva:
· formulează întrebări și ipoteze privind fenomenele de apă și climă, pe baza observațiilor directe și a situațiilor reale din mediul apropiat.
· măsoară, colectează și înregistrează date despre parametri de mediu (temperatură, precipitații, calitatea apei), utilizând instrumente simple și observații sistematice pe parcursul unei perioade de monitorizare.
· analizează și interpretează datele colectate, identificând relații cauză–efect și formulând concluzii privind variațiile climatice și calitatea apei în context local.
	ODD 6 – Apă curată și sanitație
ODD 11 – Orașe și comunități durabile
ODD 12 – Consum și producție responsabilă
ODD 13 – Acțiune climatică
DD 4.7 – Educație pentru dezvoltare durabilă (transversal)

	
	
	
	Mini-proiect: 
Investigatori ai fenomenelor meteo – 7 zile de monitorizare
	
	

	
	
	
	Proiect complex: 
Apa ca resursă vitală – evaluare și protecție
	Elevul/eleva:
· analizează relațiile dintre apă, climă și activitățile umane, identificând cauze, efecte și riscuri la nivel local (secetă, inundații, poluare).
· organizează și interpretează date de mediu, utilizând tabele și reprezentări grafice pentru evaluarea calității apei și a variabilității climatice.
· evaluează riscurile climatice și impactul asupra comunității, formulând judecăți bazate pe date privind vulnerabilitatea și consecințele fenomenelor analizate.
· proiectează și realizează soluții funcționale (low-tech) pentru gestionarea apei (colectare, economisire, protecție), testând și optimizând eficiența acestora în contexte reale sau simulate.
· comunică și argumentează soluțiile propuse, colaborând în echipă, luând decizii informate și formulând recomandări pentru utilizarea durabilă a resurselor și reducerea riscurilor climatice.
	

	
	
	
	Proiect complex: 
Prindem ploaia! – colectarea și utilizarea apei
	· 
	

	SPAȚIU, MOBILITATE ȘI COMUNICAȚII
	Responsabilitate și siguranță spațială – prin înțelegerea relației dintre mișcare, infrastructură și riscuri și aplicarea regulilor pentru spații sigure.
Rigoare și onestitate științifică – prin măsurători corecte, colectarea și reprezentarea datelor și formularea concluziilor bazate pe dovezi.
Gândire critică și spațială – prin analiza relațiilor dintre mișcare, forțe, suprafețe și organizarea spațiului construit.
Creativitate tehnică și rezolvare de probleme – prin proiectarea și testarea de soluții funcționale pe baza datelor.
Responsabilitate civică și colaborare – prin lucru în echipă, comunicarea soluțiilor și implicare în îmbunătățirea mobilității și siguranței.
	UC 1. Explorarea și compararea modurilor de utilizare a spațiului și mobilității în viața cotidiană
UC 2. Colectarea și organizarea datelor despre mobilitate și spațiu
UC 3. Reprezentarea spațială și interpretarea datelor
UC 4. Explicarea relațiilor cauză–efect în mobilitate și utilizarea spațiului
UC 5. Analiza siguranței și funcționalității spațiilor utilizate
UC 6. Proiectarea și testarea unor soluții simple pentru mobilitate
UC 7. Colaborarea și comunicarea soluțiilor propuse
	Mini-proiect: Cartografierea mobilității clasei – harta rutelor
	Elevul/eleva:
· explorează și compară modurile de utilizare a spațiului și mobilității, analizând trasee și tipuri de mișcare în mediul școlar prin observații și cartografiere simplă.
· colectează, organizează și reprezintă date privind mobilitatea (distanță, timp, suprafață, viteză), utilizând schițe, hărți simple și reprezentări grafice.
· analizează influența suprafețelor și condițiilor de deplasare asupra mișcării, formulând concluzii argumentate pe baza relațiilor cauză–efect identificate în contexte experimentale.
· propune o variantă optimizată de traseu/pistă (schiță simplă), pe baza datelor obținute.
	ODD 3 – Sănătate și bunăstare (siguranță, prevenirea accidentelor)
ODD 9 – Industrie, inovație și infrastructură
ODD 11 – Orașe și comunități durabile
ODD 4.7 – Educație pentru dezvoltare durabilă (transversal)

	
	
	
	Mini-proiect: 
Pista perfectă – mișcarea pe suprafețe diferite
	
	

	
	
	
	Proiect complex: 
Curtea școlii – plan ecologic funcțional
	Elevul/eleva:
· analizează organizarea spațiului și mobilității într-un context dat (școală/comunitate), identificând relații între infrastructură, siguranță și funcționalitate.
· organizează și interpretează date spațiale și de mișcare, utilizând planuri, hărți și reprezentări grafice pentru fundamentarea deciziilor.
· explică relațiile dintre forțe, mișcare și stabilitate, aplicând concepte științifice în analiza deplasării și a comportamentului materialelor.
· proiectează, realizează și testează soluții funcționale (plan de organizare a spațiului, vehicul cu propulsie elastică), optimizând performanța acestora pe baza rezultatelor obținute.
· colaborează și comunică soluțiile propuse, asumând roluri în echipă, luând decizii argumentate și formulând recomandări pentru îmbunătățirea mobilității și siguranței spațiale.

	

	
	
	
	Proiect complex: 
Vehicul cu propulsie elastică
	
	

	SĂNĂTATE, ALIMENTAȚIE ȘI BIOTEHNOLOGII
	Responsabilitate pentru sănătate și bunăstare – prin înțelegerea relației dintre alimentație, igienă, mediu și sănătate și adoptarea unor comportamente preventive.
Rigoare și etică științifică – prin observare controlată, măsurători corecte și interpretarea datelor reale.
Gândire critică și sistemică – prin analiza relațiilor dintre hrană, organism, mediu și procese biologice.
Responsabilitate față de mediu și resurse – prin aplicarea principiilor economiei circulare și consum responsabil.
Colaborare și implicare comunitară – prin lucru în echipă, comunicarea rezultatelor și promovarea practicilor sănătoase și durabile.

	UC 1. Explorarea și explicarea relațiilor dintre alimentație, sănătate și mediu
UC 2. Observarea și măsurarea parametrilor biologici și de mediu
UC 3. Organizarea și interpretarea datelor biologice și nutriționale
UC 4. Explicarea relațiilor cauză–efect între alimentație, mediu și sănătate
UC 5. Analiza impactului alimentației și mediului asupra sănătății și confortului
UC 6. Proiectarea și aplicarea unor soluții simple pentru sănătate
UC 7. Comunicarea și colaborarea pentru promovarea sănătății
	Mini-proiect: 
Bacterii peste tot?
	Elevul/eleva:
· explorează și explică relațiile dintre microorganisme, alimentație și sănătate, pe baza observațiilor și a informațiilor analizate din contexte reale (igienă, conservare, etichete alimentare).
· observă, măsoară și colectează date privind parametri biologici și nutriționali (condiții de dezvoltare, compoziție alimentară), utilizând instrumente simple și surse de informare relevante.
· analizează și interpretează informațiile de pe etichete și din observații experimentale, formulând concluzii privind impactul alimentației asupra sănătății și alegerilor personale.
	ODD 2 – Zero foamete: alimentație echilibrată, agricultură sustenabilă, reducerea risipei
ODD 3 – Sănătate și bunăstare: prevenție, igienă, stil de viață sănătos
ODD 12 – Consum și producție responsabilă: etichete, alegeri informate, economie circulară
ODD 15 – Viața terestră: sol sănătos, biodiversitate utilă, ecosisteme locale

	
	
	
	Mini-proiect: 
Eticheta alimentară sub lupă
	
	

	
	
	
	Proiect complex: 
Grădină școlară inteligentă
	Elevul/eleva:
· analizează relațiile dintre alimentație, mediu și sănătate, identificând interdependențe între resurse, procese biologice și comportamente alimentare.
· organizează și interpretează date biologice și nutriționale, utilizând tabele, grafice și reprezentări vizuale pentru fundamentarea concluziilor.
· explică procese biologice relevante (rolul microorganismelor, cicluri naturale, descompunere), aplicând relații cauză–efect în contexte precum grădinăritul sau alimentația.
· proiectează și aplică soluții pentru un stil de viață sănătos și sustenabil (grădină școlară, plan alimentar, reducerea risipei), optimizând deciziile pe baza datelor și principiilor economiei circulare.
· colaborează și comunică soluțiile propuse, asumând roluri în echipă, formulând argumente bazate pe dovezi și promovând comportamente sănătoase și responsabile în comunitate.
	

	
	
	
	Proiect complex: Alimentația sănătoasă în comunitate
	
	

	ARTE DIGITALE ȘI INOVAȚIE
	Responsabilitate și etică digitală – prin utilizarea legală a resurselor media, respectarea regulilor de comunicare online și prevenirea dezinformării.
Rigoare și onestitate informațională – prin documentare din surse credibile, verificarea informațiilor și utilizarea datelor reale.
Creativitate și expresivitate artistică – prin realizarea de produse vizuale digitale originale și coerente estetic.
Gândire critică media și design – prin analiza modului în care elementele vizuale și audio influențează percepția și comportamentul publicului.
Colaborare și implicare civică – prin lucru în echipă, feedback constructiv și utilizarea artei digitale pentru informare și schimbare.
	UC 1. Analiza și compararea mesajelor vizuale și media
UC 2. Aplicarea limbajului vizual și a principiilor de bază ale designului
UC 3. Utilizarea instrumentelor digitale simple pentru creare și editare
UC 4. Crearea de produse media simple cu scop clar
UC 5. Evaluarea funcționalității și impactului produselor media
UC 6. Respectarea regulilor de utilizare responsabilă a resurselor digitale
UC 7. Colaborarea și comunicarea în realizarea produselor media
	Mini-proiect: 
Logo pentru clasa mea / echipa STEAM
	Elevul/eleva:
· analizează și compară mesaje vizuale și media, identificând elemente de design (culoare, formă, text, mișcare) și influența acestora asupra percepției.
· aplică principii de bază ale designului vizual, realizând produse media simple (logo, animație scurtă) cu scop clar și coerență vizuală.
· utilizează instrumente digitale pentru creare și editare, respectând regulile de etică digitală (drepturi de autor, licențe, citare) și utilizarea responsabilă a resurselor media.
	ODD 4 – Educație de calitate 
ODD 4.7 – Educație pentru dezvoltare durabilă (gândire critică, media)
ODD 11 – Comunități durabile
ODD 12 – Consum și producție responsabilă
ODD 13 – Acțiune climatică
ODD 16 – Pace, justiție și instituții eficiente (etică digitală, anti-fake news)

	
	
	
	Mini-proiect: 
Animație scurtă (10-20 s) Canva/ Scratch
	
	

	
	
	
	Proiect complex: Campanie digitală ”Orașul meu curat”
	Elevul/eleva:
· analizează critic produsele media, identificând intenții, mesaje, bias-uri și impactul acestora asupra publicului în contexte sociale și educaționale.
· organizează și integrează informații vizuale și audio, utilizând principii de design pentru crearea unor produse media coerente și relevante (campanie, produs multimedia).
· creează produse media digitale originale (campanii, animații, compoziții audio-vizuale), adaptate unui scop și unui public țintă, utilizând instrumente digitale specifice.
· evaluează calitatea și impactul produselor media realizate, formulând îmbunătățiri pe baza criteriilor de eficiență, estetică și relevanță a mesajului.
· colaborează și comunică produsele media, asumând roluri în echipă, respectând etica digitală și utilizând creațiile ca instrument de informare, responsabilizare și schimbare în comunitate.
	

	
	
	
	Proiect complex: 
Sound-to-Shape – Cartografiere muzicală a culorilor
	
	





FINALITĂȚI ALE ÎNVĂȚĂRII:
La finalul clasei a VI-a, elevul/eleva:
1. investighează și analizează fenomene și procese din mediul natural, tehnologic și social (energie, apă, climă, mobilitate, sănătate), formulând întrebări și ipoteze, realizând observații și măsurători sistematice, colectând și interpretând date (inclusiv cu suport digital) și explicând relații cauză–efect și interdependențe pe baza conceptelor științifice
2. utilizează tehnologii și instrumente digitale pentru colectarea, organizarea, reprezentarea și comunicarea datelor și informațiilor, realizând produse digitale variate (tabele, grafice, hărți, prezentări, produse media), respectând normele de siguranță, etică digitală și utilizare responsabilă a datelor și resurselor.
3. proiectează, realizează și optimizează soluții sau prototipuri funcționale (low-tech și/sau digitale), aplicând etapele procesului de design (planificare, testare, evaluare, îmbunătățire) și utilizând datele obținute pentru fundamentarea deciziilor, în contexte relevante pentru viața cotidiană și comunitate.
4. participă activ și responsabil la proiecte STEAM, asumând roluri în echipă, planificând activități, luând decizii argumentate pe baza datelor și evaluând procesul și rezultatele obținute, utilizând feedbackul pentru îmbunătățirea performanței și demonstrând autonomie și colaborare eficientă.
5. analizează și evaluează impactul activităților umane asupra mediului, sănătății și comunității, utilizând date și exemple concrete, formulând soluții și recomandări pentru utilizarea durabilă a resurselor, reducerea riscurilor și adoptarea unor comportamente responsabile și sustenabile.
CLASA VII-A
	Unitatea de învățare
(Domeniul tematic)
	Valori proiectate la nivelul unității de învățare
	Unități de competență
	Unități de conținut 
Titlul proiectului
	Rezultate ale învățării
	ODD relevante

	ENERGIE ȘI MEDIU
	Responsabilitate față de mediu și utilizarea sustenabilă a resurselor – prin înțelegerea relației dintre energie, producție și impact asupra mediului și adoptarea unor comportamente eficiente energetic.
Rigoare și gândire bazată pe dovezi – prin formularea de ipoteze, măsurători repetate și interpretarea datelor reale.
Gândire sistemică și evaluarea eficienței – prin analiza funcționării sistemelor energetice și a soluțiilor tehnice.
Creativitate tehnologică și inițiativă – prin proiectarea și optimizarea de prototipuri funcționale.
Colaborare și responsabilitate civică – prin raportarea soluțiilor la nevoile comunității și dezvoltarea durabilă.
	UC 1. Explicarea relațiilor simple dintre energie, mediu și activități umane
UC 2. Investigarea experimentală a unor procese energetice simple
UC 3. Colectarea și interpretarea datelor din contexte reale
UC 4. Explicarea transformărilor și transferului de energie în contexte simple
UC 5. Evaluarea impactului energetic în contexte reale
UC 6. Proiectarea unor soluții energetice simple
UC 7. Comunicarea științifică a rezultatelor și asumarea responsabilității



	Mini-proiect:
Vânătorii de energie în satul/orașul nostru


	Elevul/eleva:
· explorează și explică relațiile dintre sursele de energie, utilizarea acestora și mediu, analizând situații reale din comunitate și viața cotidiană.
· investighează experimental procese energetice simple, formulând ipoteze, realizând măsurători repetate și colectând date relevante (temperatură, lumină, consum).
· colectează, organizează și interpretează date energetice, formulând concluzii privind eficiența și utilizarea responsabilă a energiei în contexte reale (locuință, școală).
· proiectează și realizează un model simplu de cameră solară, testând eficiența acesteia în condiții diferite.
	ODD 7 – Energie curată și accesibilă
ODD 11 – Comunități și orașe durabile
ODD 12 – Consum și producție responsabile
ODD 13 – Acțiune climatică
ODD 4.7 – Educație pentru dezvoltare durabilă

	
	
	
	
Mini-proiect:
Puterea Soarelui: cum funcționează o cameră solară?
	
	

	
	
	
	Proiect complex:
Seră solară în miniatură
	Elevul/eleva:
· analizează funcționarea sistemelor energetice (producere, transfer, consum), identificând relații cauză–efect și interdependențe între factori de mediu și activități umane.
· interpretează date experimentale și din contexte reale, utilizând reprezentări grafice pentru evaluarea consumului și eficienței energetice.
· explică procesele de transformare și transfer al energiei, aplicând concepte științifice în situații practice (energie solară, consum casnic).
· proiectează, realizează și optimizează soluții tehnice funcționale (ex. seră solară), utilizând principii inginerești și date experimentale pentru îmbunătățirea eficienței.
· comunică și argumentează soluțiile propuse, raportând rezultatele la nevoile comunității și promovând utilizarea responsabilă și sustenabilă a resurselor energetice.
	

	
	
	
	Proiect complex:
Consumăm mult sau puțin? – Explorarea energiei din gospodărie (mini-investigație în familie)
	
	

	APĂ, CLIMĂ ȘI RISC
	Responsabilitate față de apă și climă – prin utilizarea conștientă a resurselor și prevenirea riscurilor de mediu.
Rigoare științifică și interpretare corectă a datelor – prin utilizarea informațiilor meteo și hidrologice reale.
Gândire critică și sistemică – prin analiza relațiilor dintre climă, apă și activități umane.
Inițiativă pentru soluții de adaptare – prin proiectarea de măsuri pentru reducerea riscurilor și protecția resurselor.
Implicare civică și responsabilitate comunitară – prin participarea la prevenirea și gestionarea riscurilor.
	UC 1. Investigarea ghidată a elementelor climatice și hidrologice în contexte reale și compararea situațiilor;
UC 2. Colectarea riguroasă a datelor utilizând instrumente analogice și digitale, cu introducerea principiilor etice;
UC 3. Organizarea, reprezentarea și interpretarea matematică a datelor climatice și hidrologice;
UC 4. Analiza relațiilor complexe dintre climă, apă, activități umane și riscuri;
UC 5. Modelarea și reprezentarea spațială a riscurilor de mediu prin instrumente cartografice simple;
UC 6. Proiectarea și evaluarea unor soluții de prevenire și adaptare la riscuri climatice;
UC 7. Comunicarea științifică și civică a rezultatelor și asumarea responsabilității;
	Mini-proiect: 
Stație meteo low-cost
	Elevul/eleva:
· investighează și compară elemente climatice și hidrologice, formulând ipoteze și realizând observații sistematice pe baza datelor colectate în timp (precipitații, temperatură).
· colectează riguros și organizează date meteo și hidrologice, utilizând instrumente analogice și digitale și reprezentări grafice (tabele, diagrame, serii de timp).
· interpretează datele și explică variațiile climatice, identificând relații cauză–efect și formulând concluzii bazate pe dovezi în contexte reale.
· proiectează și realizează o stație meteo simplă (analogică sau digitală), utilizând materiale accesibile și senzori de bază.
	ODD 6 – Apă curată și sanitație
ODD 11 – Orașe și comunități durabile
ODD 12 – Consum și producție responsabilă
ODD 13 – Acțiune climatică
ODD 4.7 – Educație pentru dezvoltare durabilă (transversal)

	
	
	
	Mini-proiect: 
Calendarul precipitațiilor – observații meteo timp de o lună (date reale și elaborări grafice)
	
	

	
	
	
	Proiect complex: 
Harta digitală a riscului la inundații – simulăm scenarii
	Elevul/eleva:
· analizează relațiile complexe dintre climă, apă și activitățile umane, identificând cauze, efecte și riscuri naturale (inundații, secetă) în contexte reale.
· interpretează și modelează date climatice și hidrologice, utilizând reprezentări grafice și cartografice pentru evidențierea riscurilor și a distribuției acestora.
· simulează scenarii de risc (ex. inundații), evaluând consecințele asupra mediului și comunității pe baza datelor și a relațiilor identificate.
· proiectează și evaluează soluții de prevenire și adaptare, utilizând principii de sustenabilitate și eficiență pentru reducerea riscurilor climatice.
· comunică și argumentează decizii și soluții, implicându-se civic și formulând recomandări pentru creșterea rezilienței comunității în fața schimbărilor climatice.
	

	
	
	
	Proiect complex: 
Școala rezilientă: adaptare la schimbările climatice.





	
	

	SPAȚIU, MOBILITATE ȘI COMUNICAȚII
	Responsabilitate și siguranță în utilizarea spațiului – prin înțelegerea regulilor de deplasare și a rolului infrastructurii.
Rigoare și corectitudine în utilizarea datelor – prin măsurători și observații asupra mobilității reale.
Gândire critică și spațială – prin analiza relației dintre mișcare, organizarea spațiului și siguranță.
Creativitate tehnică și soluții funcționale – prin proiectarea de modele, schițe sau prototipuri simple (semafor, traseu sigur, pistă ciclistă) care îmbunătățesc mobilitatea și siguranța. Colaborare, responsabilitate civică și participare comunitară – prin lucrul în echipă, comunicarea rezultatelor și formularea de propuneri concrete pentru un spațiu mai sigur și mai accesibil pentru elevi și comunitate.
	UC 1. Explicarea utilizării spațiului și a mobilității în contexte reale
UC 2. Investigarea și măsurarea riguroasă a datelor privind mobilitatea și siguranța
UC 3. Organizarea și interpretarea datelor de mobilitate în contexte reale
UC 4. Explicarea riscurilor și vulnerabilităților spațiale în contexte reale
UC 5. Evaluarea riscurilor și propunerea de soluții pentru mobilitate sigură
UC 6. Proiectarea și testarea unor soluții funcționale pentru mobilitate și siguranță
UC 7. Comunicarea argumentată a soluțiilor de mobilitate
	Mini-proiect: 
Mobilitate și siguranță în comunitate – auditul trecerilor de pietoni și al zonelor de risc.
	Elevul/eleva:
· analizează utilizarea spațiului și mobilității în contexte reale, identificând zone de risc și factori care influențează siguranța (traversări, trafic, infrastructură).
· investighează și măsoară parametri ai mobilității (distanță, timp, viteză, flux), colectând și organizând date relevante prin observații directe și instrumente simple.
· interpretează datele și explică riscurile de mobilitate, formulând concluzii argumentate și propunând soluții simple pentru creșterea siguranței în comunitate.
· proiectează și realizează un model simplu de semafor (cu LED-uri), utilizând principii de bază de programare și testând funcționarea acestuia în scenarii de trafic simulate.
	ODD 3 – Sănătate și bunăstare (siguranță, prevenirea accidentelor)
ODD 9 – Industrie, inovație și infrastructură
ODD 11 – Orașe și comunități durabile
ODD 4.7 – Educație pentru dezvoltare durabilă (transversal)

	
	
	
	Mini-proiect: 
Siguranța rutieră în miniatură: semafor cu LED-uri (programare simplă (micro:bit/Arduino)
	
	

	
	
	
	Proiect complex: 
Drumuri sigure spre școală – plan de mobilitate sustenabilă pentru elevi
	Elevul/eleva:
· analizează sistemele de mobilitate și infrastructura într-un context real, identificând relații între organizarea spațiului, siguranță și comportamentul utilizatorilor.
· organizează și interpretează date de mobilitate, utilizând reprezentări grafice și planuri pentru fundamentarea deciziilor privind mobilitatea sigură și sustenabilă.
· evaluează riscurile și vulnerabilitățile spațiale, argumentând impactul acestora asupra siguranței și accesibilității în comunitate.
· proiectează, realizează și testează soluții funcționale (trasee sigure, modele de infrastructură, sisteme de semaforizare), optimizându-le pe baza datelor și criteriilor de eficiență și siguranță.
· comunică și susține soluțiile propuse, colaborând în echipă, asumând roluri și formulând recomandări pentru îmbunătățirea mobilității și siguranței în comunitate.
	

	
	
	
	Proiect complex: Proiectăm o pistă ciclistă – model de infrastructură pentru mobilitate sustenabilă.
	
	

	SĂNĂTATE, ALIMENTAȚIE ȘI BIOTEHNOLOGII
	Responsabilitate pentru sănătate și bunăstare personală – prin înțelegerea legăturii dintre alimentație, igienă, mediu și starea de sănătate și prin formarea unor obiceiuri zilnice sănătoase.
Rigoare și onestitate științifică – prin observarea atentă a fenomenelor biologice și prin măsurători corecte, colectare de date reale și formularea concluziilor pe baza dovezilor.
Responsabilitate față de mediu și utilizarea resurselor – prin aplicarea principiilor reducerii risipei alimentare, reciclării și compostării și prin valorizarea resurselor biologice locale și a solului ca resursă de bază.
Respect pentru viață și procesele naturale – prin înțelegerea rolului plantelor, microorganismelor și apei în menținerea echilibrului natural.
Colaborare, inițiativă și implicare comunitară – prin lucrul în echipă, asumarea responsabilităților și comunicarea rezultatelor.
	UC 1. Explicarea relațiilor dintre stilul de viață, alimentație și starea de sănătate
UC 2. Investigarea și măsurarea datelor biologice în contexte reale
UC 3. Organizarea și interpretarea datelor experimentale simple
UC 4. Explicarea proceselor biologice în contexte reale
UC 5. Evaluarea impactului stilului de viață asupra sănătății
UC 6. Proiectarea și testarea unor soluții pentru sănătate și mediu
UC 7. Comunicarea științifică și asumarea responsabilității personale
	Mini-proiect: 
Smart Lunchbox
	Elevul/eleva:
· explică relațiile dintre stilul de viață, alimentație și sănătate, analizând exemple reale și formulând conexiuni între comportamentele zilnice și starea de sănătate.
· investighează procese biologice prin experimente controlate, măsurând și colectând date privind dezvoltarea plantelor sau factorii de mediu (apă, lumină, sol).
· organizează și interpretează date experimentale, formulând concluzii bazate pe dovezi privind influența factorilor asupra proceselor biologice și asupra sănătății.
· propune un model de „lunch-box sănătos” (schemă/meniu), argumentând alegerile pe baza principiilor nutriționale și a impactului asupra sănătății.
	ODD 2 – Zero foamete (agricultură sustenabilă, acces la hrană)
ODD 3 – Sănătate și bunăstare
ODD 12 – Consum și producție responsabilă
ODD 15 – Viața terestră (ecosisteme, biodiversitate)

	
	
	
	Mini-proiect: 
Mic laborator de germinare (variabile: apă, lumină, sol)
	
	

	
	
	
	Proiect complex: Transformare prin compostare: mini-stație (colectare și utilizare în grădină)
	Elevul/eleva:
· analizează relațiile dintre alimentație, mediu și sănătate, identificând interdependențe între procese biologice, resurse și comportamente umane.
· interpretează date experimentale și ecologice, utilizând reprezentări grafice pentru explicarea proceselor de descompunere, creștere și echilibru biologic.
· explică funcționarea sistemelor biologice și ecologice (compostare, ecosisteme închise), aplicând relații cauză–efect în contexte reale și modelate.
· proiectează și implementează soluții sustenabile (compostare, sisteme ecologice, alegeri alimentare sănătoase), optimizându-le pe baza datelor și principiilor economiei circulare.
· comunică și argumentează soluțiile propuse, asumând responsabilitate personală și socială și promovând practici sănătoase și sustenabile în comunitate.
	

	
	
	
	Proiect complex: 
Univers închis: terariul ca ecosistem
	
	

	ARTE DIGITALE ȘI INOVAȚIE
	Responsabilitate și etică digitală – prin utilizarea corectă și responsabilă a imaginilor, sunetelor și textelor digitale, respectarea drepturilor de autor, a regulilor de comunicare online și a principiilor de siguranță digitală.
Rigoare și onestitate informațională – prin căutarea informațiilor din surse sigure; verificarea datelor înainte de a le folosi în produse vizuale sau audio.
Creativitate și expresivitate artistică – prin realizarea de produse digitale originale și coerente.
Gândire critică media și vizuală – prin analiza impactului mesajelor vizuale și audio asupra publicului.
Colaborare și comunicare publică – prin realizarea și prezentarea produselor digitale cu rol educativ și civic. 
	UC 1. Explicarea rolului media și al responsabilității digitale
UC 2. Investigarea unor teme reale și utilizarea surselor credibile
UC 3. Organizarea și interpretarea informației (texte, imagini, date)
UC 4. Reprezentarea vizuală corectă a informației în produse media
UC 5. Proiectarea unui produs digital creativ folosind principii de design
UC 6. Utilizarea instrumentelor digitale pentru creare și optimizare media
UC 7. Comunicarea publică și responsabilă a produselor digitale
	Mini-proiect: 
Infografic despre o problemă locală – climă, apă, trafic
	Elevul/eleva:
· analizează și explică mesajele media, identificând intenția autorului, diferența dintre fapte și opinii și posibile elemente de manipulare în contexte reale.
· investighează și selectează informații din surse credibile, organizând conținuturi vizuale și audio relevante pentru realizarea unor produse media cu scop clar (infografic, podcast).
· creează produse media digitale simple, aplicând principii de design și respectând regulile de etică digitală (drepturi de autor, utilizare responsabilă a resurselor).
	ODD 4 – Educație de calitate (creativitate, alfabetizare digitală)
ODD 4.7 – Educație pentru dezvoltare durabilă (gândire critică, media)
ODD 11 – Comunități durabile
ODD 12 – Consum și producție responsabilă
ODD 13 – Acțiune climatică
ODD 16 – Pace, justiție și instituții eficiente (etică digitală, anti-fake news)

	
	
	
	Mini-proiect: 
Podcast scurt (1 min.) – temă la alegere
	
	

	
	
	
	Proiect complex: 
Expoziție multimedia – ”STEAM în comunitatea mea”
	Elevul/eleva:
· analizează critic produse media complexe, evaluând impactul mesajelor asupra publicului și identificând intenții, bias-uri și efecte sociale.
· organizează și integrează informații multimedia (text, imagine, sunet, modele 3D), utilizând principii de design pentru realizarea unor produse coerente și relevante pentru comunitate.
· creează produse digitale complexe (expoziții multimedia, modele 3D, produse vizuale și audio), adaptate unui scop și unui public țintă, utilizând instrumente digitale avansate.
· evaluează și optimizează produsele media realizate, aplicând criterii de eficiență, estetică și claritate a mesajului pe baza feedbackului primit.
· comunică și valorifică produsele digitale în contexte reale, colaborând în echipă, asumând responsabilitate civică și utilizând media ca instrument de informare, educație și schimbare socială.
	

	
	
	
	Proiect complex: 
Model digital 3D (Tinkercad) (clădire, obiect, vehicul)
	
	

	
	
	
	Proiect complex: 
Doza de Cola ca instrument optic: realizarea unei camere obscure pentru captarea imaginilor panoramice
	
	



FINALITĂȚI ALE ÎNVĂȚĂRII
La finalul clasei a VII-a, elevul/eleva:
1. investighează, modelează și explică fenomene și sisteme reale din domeniile energie, mediu, apă, mobilitate și sănătate, formulând ipoteze, realizând măsurători repetate și experimente controlate, colectând și interpretând date (inclusiv digitale) și analizând relații cauză–efect și interdependențe în contexte reale și simulate.
2. utilizează instrumente și tehnologii digitale (senzori, aplicații de colectare, tabele, grafice, hărți digitale, simulări) pentru monitorizarea, analiza, vizualizarea și comunicarea datelor, evaluând calitatea informațiilor și respectând normele de etică, siguranță și responsabilitate digitală.
3. proiectează, realizează, testează și optimizează prototipuri sau modele funcționale (low-tech și/sau digitale), aplicând principii inginerești, design thinking și criterii de eficiență, sustenabilitate și funcționalitate, pentru rezolvarea unor probleme reale din școală sau comunitate.
4. gestionează și evaluează activități de proiect STEAM, asumând roluri în echipă, planificând etape, luând decizii argumentate pe baza datelor și evaluând eficiența soluțiilor, utilizând feedbackul pentru îmbunătățire și demonstrând autonomie, responsabilitate și colaborare eficientă.
5. analizează critic și evaluează impactul activităților umane asupra mediului, sănătății și calității vieții, corelând acțiuni individuale și colective cu efecte locale și globale, și propune, argumentează și comunică soluții sustenabile, manifestând responsabilitate civică și implicare activă în comunitate.

CLASA VIII-A
	Unitatea de învățare 
(Domeniul tematic)
	Valori proiectate la nivelul unității de învățare
	Unități de competență
	Unități de conținut 
Titlul proiectului
	Rezultate ale învățării
	ODD relevante

	ENERGIE ȘI MEDIU
	Responsabilitate ecologică și energetică – prin înțelegerea relației dintre consumul de energie, resursele naturale și impactul asupra mediului și climei și adoptarea unor comportamente orientate spre reducerea impactului.
Rigoare și etică științifică – prin realizarea de măsurători controlate, utilizarea datelor reale și formularea concluziilor bazate pe dovezi.
Gândire critică, sistemică și predictivă – prin analiza sistemelor energetice și evaluarea consecințelor deciziilor asupra mediului pe termen mediu și lung.
Creativitate tehnologică și competență inginerească – prin proiectarea, testarea și optimizarea soluțiilor tehnice eficiente.
Autonomie și responsabilitate civică – prin argumentarea soluțiilor și raportarea acestora la nevoile comunității și la dezvoltarea durabilă.
	UC 1. Analiza sistemelor energetice în contexte reale
UC 2. Monitorizarea și corelarea datelor reale
UC 3. Prelucrarea și interpretarea matematică a datelor
UC 4. Explicarea științifică a proceselor energetice
UC 5. Analiza impactului energetic și ecologic
UC 6. Proiectarea și optimizarea soluțiilor sustenabile
UC 7. Comunicarea argumentată a soluțiilor
	Mini-proiect:
Amprenta de carbon a clasei: de la date la acțiune
	Elevul/eleva:
· analizează sisteme energetice în contexte reale, corelând consumul de energie cu sursele utilizate și impactul asupra mediului și climei.
· monitorizează și interpretează date energetice reale, utilizând măsurători și reprezentări grafice pentru compararea eficienței diferitelor soluții (ex. tipuri de iluminat, consum).
· formulează concluzii și recomandări argumentate, evaluând alternative energetice și propunând soluții de reducere a consumului pe baza datelor analizate.
	ODD 7 – Energie curată și accesibilă
ODD 11 – Comunități și orașe durabile
ODD 12 – Consum și producție responsabile
ODD 13 – Acțiune climatică
ODD 4.7 – Educație pentru dezvoltare durabilă

	
	
	
	Mini-proiect:
Lumina care economisește energie: LED sau incandescent?
	
	

	
	
	
	Proiect complex:
Clasa inteligentă – proiectăm o sală care consumă mai puțină energie
	Elevul/eleva:
· analizează sisteme energetice complexe, identificând relații cauză–efect, interdependențe și mecanisme de feedback între consum, resurse și impactul asupra mediului.
· colectează, corelează și interpretează date energetice, utilizând instrumente digitale și reprezentări matematice pentru fundamentarea deciziilor privind eficiența energetică.
· evaluează impactul energetic și ecologic al diferitelor soluții, analizând consecințele pe termen scurt și lung asupra mediului, confortului și comunității.
· proiectează și optimizează soluții sustenabile, aplicând principii inginerești și criterii de eficiență energetică pentru reducerea consumului și îmbunătățirea performanței sistemelor analizate.
· comunică și susține argumentat soluțiile propuse, raportându-le la nevoile reale ale școlii/comunității și la obiectivele dezvoltării durabile, demonstrând responsabilitate civică și decizională.
	

	
	
	
	Proiect complex:
Energie mai puțină, confort mai mare – soluții pentru școala noastră 
	
	

	APĂ, CLIMĂ ȘI RISC
	Responsabilitate față de mediu și resurse naturale – prin înțelegerea rolului fundamental al apei și climei în viața oamenilor și ecosistemelor;
Rigoare și onestitate științifică – prin realizarea de observații directe și măsurători corecte;
Gândire critică și sistemică – prin analiza relațiilor cauză–efect dintre climă, apă, activități umane și riscuri naturale;
Creativitate, inițiativă și orientare spre soluții durabile – prin proiectarea și testarea unor soluții simple pentru reducerea riscurilor climatice și hidrologice și adaptarea la schimbările climatice și protecția resurselor de apă la nivel local.
Responsabilitate civică și implicare comunitară – prin înțelegerea rolului cetățeanului în prevenirea riscurilor naturale și informarea comunității, formularea de recomandări și participarea activă la protecția mediului local.
	UC 1. Investigarea sistemică a relațiilor apă–climă–societate prin modele simple și studii de caz;
UC 2. Colectarea și gestionarea responsabilă a datelor de mediu (seturi de date, trasabilitate, instrumente diverse);
UC 3. Prelucrarea datelor prin reprezentări grafice și corelații pentru interpretare și predicție;
UC 4. Modelarea relațiilor cauză–efect și realizarea de predicții simple bazate pe date;
UC 5. Analiza riscurilor climatice și hidrologice prin criterii (vulnerabilitate–expunere–impact);
UC 6. Proiectarea, testarea și optimizarea soluțiilor pentru reducerea riscurilor (abordare inginerească);
UC 7. Comunicarea argumentată (științifică și civică), utilizând date și exemple.
	Mini-proiect: Microclimatul școlar – temperatură, umiditate și confort termic.
	Elevul/eleva:
· investighează relațiile dintre variabile climatice și hidrologice, realizând măsurători controlate și colectând date relevante privind temperatura, umiditatea și procesele de evaporare.
· prelucrează și interpretează date de mediu, utilizând reprezentări grafice și corelații pentru explicarea fenomenelor observate și formularea concluziilor bazate pe dovezi.
· explică procesele și relațiile cauză–efect din sistemul apă–climă, evaluând impactul factorilor naturali și antropici asupra confortului și mediului local.
	ODD 6 – Apă curată și sanitație
ODD 11 – Orașe și comunități durabile
ODD 12 – Consum și producție responsabilă
ODD 13 – Acțiune climatică
ODD 4.7 – Educație pentru dezvoltare durabilă (transversal)

	
	
	
	Mini-proiect: 
Evaporarea apei: variabile, măsurători și concluzii (trei recipiente în condiții diferite)
	
	

	
	
	
	Proiect complex: 
Stop eroziune! Observăm, proiectăm și testăm soluții.
	Elevul/eleva:
· analizează sistemic relațiile dintre apă, climă și activitățile umane, identificând interdependențe, mecanisme de feedback și efecte asupra mediului și societății.
· gestionează, corelează și interpretează seturi de date climatice și hidrologice, utilizând instrumente digitale și metode matematice pentru fundamentarea analizelor și predicțiilor.
· modelează relații cauză–efect și realizează predicții simple, pe baza datelor și scenariilor privind evoluția fenomenelor climatice și hidrologice.
· evaluează riscurile climatice și hidrologice, aplicând criterii de vulnerabilitate, expunere și impact pentru analiza situațiilor reale la nivel local.
· proiectează, testează și optimizează soluții sustenabile, pentru reducerea riscurilor și adaptarea la schimbările climatice, utilizând principii inginerești și date măsurabile.
· comunică și susține argumentat soluțiile propuse, formulând recomandări pentru comunitate și participând activ la promovarea comportamentelor responsabile față de mediu.
	

	
	
	
	Proiect complex: 
Sistem inteligent pentru analiza solului și alegerea plantelor potrivite
	· 
	

	
	
	
	Proiect complex: 
Pe urmele râului – construim bazinul hidrografic în miniatură.








	
	

	SPAȚIU, MOBILITATE ȘI COMUNICAȚII
	Responsabilitate și siguranță în spațiul public – prin aplicarea regulilor de deplasare și înțelegerea rolului infrastructurii în prevenirea riscurilor.
Rigoare științifică în analiza mobilității – prin măsurători corecte și interpretarea datelor reale privind trafic și deplasare.
Gândire critică și spațială – prin analiza relației dintre organizarea spațiului, mișcare și siguranță.
Creativitate și inițiativă tehnologică – prin proiectarea și îmbunătățirea de soluții pentru mobilitate eficientă și sigură.
Colaborare și responsabilitate civică – lucru în echipă cu roluri clare, comunicare publică a rezultatelor (hartă, raport, poster, prezentare), formularea de propuneri realiste pentru școală/comunitate și implicare activă.
	UC 1. Analiza organizării spațiului și a mobilității în contexte funcționale
UC 2. Monitorizarea și gestionarea datelor reale de mobilitate
UC 3. Prelucrarea și interpretarea matematică a datelor pentru luarea deciziilor
UC 4. Explicarea științifică a mișcării și performanței mobilității
UC 5. Analiza impactului mobilității asupra mediului și societății
UC 6. Proiectarea și prototiparea soluțiilor inginerești pentru mobilitate și comunicații
UC 7. Comunicarea științifică și responsabilă a soluțiilor și propunerilor civice
	Mini-proiect: 
Vehicul telecomandat simplificat (conexiune telefon/IR)
	Elevul/eleva:
· analizează organizarea spațiului și mobilității în contexte funcționale, comparând performanța deplasării pe diferite suprafețe și identificând factori care influențează eficiența și siguranța.
· monitorizează și interpretează date de mobilitate, realizând măsurători (distanță, timp, viteză) și utilizând reprezentări grafice pentru formularea concluziilor bazate pe dovezi.
· explică relațiile dintre mișcare, suprafață și performanță, evaluând soluții tehnice simple și formulând recomandări pentru optimizarea mobilității.
· proiectează și realizează un model simplu de vehicul telecomandat, testând funcționarea acestuia în condiții diferite de deplasare.
	ODD 3 – Sănătate și bunăstare (siguranță, prevenirea accidentelor)
ODD 9 – Industrie, inovație și infrastructură
ODD 11 – Orașe și comunități durabile
ODD 4.7 – Educație pentru dezvoltare durabilă (transversal)

	
	
	
	Mini-proiect: 
Mobilitate pe terenuri diverse – studiu comparativ (testare trasee cu diferite suprafețe: asfalt, nisip, iarbă).
	
	

	
	
	
	Proiect complex: 
Model de comunicare laser la distanță.
	Elevul/eleva:
· analizează sistemele de mobilitate și comunicație în contexte reale, identificând interdependențe între infrastructură, fluxuri de deplasare și comportamentul utilizatorilor.
· colectează, corelează și interpretează date de mobilitate, utilizând instrumente digitale și reprezentări matematice pentru fundamentarea deciziilor privind organizarea spațiului.
· evaluează impactul mobilității asupra mediului și societății, analizând eficiența, siguranța și sustenabilitatea diferitelor soluții de transport și organizare spațială.
· proiectează, realizează și optimizează prototipuri inginerești și soluții de mobilitate și comunicație, aplicând principii tehnice (control, transmitere, fluxuri) și criterii de eficiență și siguranță.
· integrează concepte de tip „Smart City”, propunând soluții inovatoare pentru organizarea mobilității (fluxuri, stații, sisteme inteligente) în contexte reale sau simulate.
· comunică și susține argumentat soluțiile propuse, utilizând date și exemple pentru a formula recomandări aplicabile comunității și demonstrând responsabilitate civică.
	

	
	
	
	Proiect complex: 
Analiza mobilității reale în localitate (interviuri, grafice, hărți).
	· 
	

	
	
	
	Proiect complex: 
Smart City pe ecran: proiectăm orașul viitorului (fluxuri de mobilitate, stații, sensuri unice).
	
	

	SĂNĂTATE, ALIMENTAȚIE ȘI BIOTEHNOLOGII
	Responsabilitate pentru sănătate și stil de viață – prin adoptarea unor alegeri informate privind alimentația, igiena și prevenția.
Rigoare și etică științifică – prin observarea și interpretarea corectă a proceselor biologice pe baza datelor reale.
Responsabilitate față de mediu și resurse biologice – prin aplicarea principiilor reducerii risipei și utilizării sustenabile a resurselor.
Respect pentru viață și echilibrul natural – prin înțelegerea interdependenței dintre organism, mediu și ecosisteme.
Colaborare și implicare comunitară – prin participarea activă la promovarea practicilor sănătoase și sustenabile.
	UC 1. Analiza sistemică a factorilor care influențează sănătatea organismului
UC 2. Aplicarea conceptelor biologice, chimice și fizice pentru explicarea proceselor din organism
UC 3. Prelucrarea și interpretarea matematică a datelor biologice
UC 4. Explicarea științifică a proceselor care influențează sănătatea
UC 5. Analiza impactului factorilor de mediu și comportament asupra sănătății
UC 6. Proiectarea și optimizarea soluțiilor tehnologice și biotehnologice simple
UC 7. Comunicarea argumentată și responsabilă a soluțiilor privind sănătatea
	Mini-proiect: 
Calitatea aerului – sănătatea noastră
	Elevul/eleva:
· analizează sistemic factorii care influențează sănătatea organismului, corelând calitatea mediului (aer, alimentație) cu procesele biologice și starea de sănătate.
· aplică concepte biologice, chimice și fizice, investigând compoziția alimentelor și factorii de mediu și explicând rolul acestora în funcționarea organismului.
· prelucrează și interpretează date biologice, formulând concluzii bazate pe dovezi privind influența alimentației și mediului asupra sănătății.
	ODD 2 – Zero foamete (agricultură sustenabilă, acces la hrană)
ODD 3 – Sănătate și bunăstare
ODD 12 – Consum și producție responsabilă
ODD 15 – Viața terestră (ecosisteme, biodiversitate)

	
	
	
	Mini-proiect: 
Anatomia alimentului (proteine, grăsimi, carbohidrați)
	
	

	
	
	
	Proiect complex: 
Biofiltre low-tech pentru aer (mușchi, plante, materiale naturale)
	Elevul/eleva:
· analizează sistemic relațiile dintre organism, alimentație și mediu, identificând interdependențe și mecanisme care influențează sănătatea și echilibrul biologic.
· colectează, corelează și interpretează date biologice și de mediu, utilizând metode matematice și instrumente digitale pentru fundamentarea concluziilor și deciziilor.
· explică procese biologice și biotehnologice, aplicând concepte interdisciplinare pentru înțelegerea fenomenelor (filtrare biologică, nutriție, creștere fără sol).
· evaluează impactul factorilor de mediu și comportamentelor asupra sănătății, analizând efectele pe termen scurt și lung și formulând judecăți argumentate.
· proiectează, realizează și optimizează soluții biotehnologice simple (biofiltre, sisteme hidroponice), aplicând principii științifice și criterii de eficiență și sustenabilitate.
· comunică și susține argumentat soluțiile propuse, promovând comportamente sănătoase și utilizarea responsabilă a resurselor în comunitate.
	

	
	
	
	Proiect complex: 
Sistem hidropinic demonstrativ (creștere fără sol)
	
	

	ARTE DIGITALE ȘI INOVAȚIE
	Responsabilitate și etică digitală – prin utilizarea corectă a resurselor media și respectarea regulilor de siguranță și proprietate intelectuală.
Rigoare informațională – prin selectarea și verificarea surselor credibile și utilizarea responsabilă a informațiilor.
Creativitate și expresivitate artistică – prin realizarea de produse digitale originale și coerente vizual.
Gândire critică media – prin analiza impactului mesajelor vizuale și audio asupra percepției și comportamentului publicului.
Colaborare și comunicare publică – prin dezvoltarea și prezentarea produselor digitale cu relevanță educațională și socială.
	UC 1. Analiza critică și interpretarea mesajelor media în contexte reale
UC 2. Aplicarea limbajului vizual, audiovizual și multimedia
UC 3. Utilizarea responsabilă și etică a resurselor digitale
UC 4. Utilizarea instrumentelor digitale pentru creare, editare și interactivitate
UC 5. Organizarea și interpretarea datelor vizuale în produse media
UC 6. Proiectarea și realizarea produselor digitale cu scop educațional/social
UC 7. Evaluarea calității produselor și comunicarea responsabilă
	Mini-proiect: 
Reconstituire digitală a unui spațiu public.
	Elevul/eleva:
· analizează critic mesaje media și spații digitale, identificând intenția autorului, tehnici de influență și impactul asupra publicului în contexte reale.
· investighează și selectează informații din surse credibile, organizând conținuturi vizuale și interactive pentru reprezentarea unui fenomen social sau a unui spațiu public.
· creează produse digitale interactive simple (grafic, reconstrucție digitală), aplicând principii de design vizual și reguli de etică digitală.
· evaluează calitatea și relevanța produselor media realizate, utilizând criterii de claritate, coerență și impact asupra publicului.
	ODD 4 – Educație de calitate (creativitate, alfabetizare digitală)
ODD 4.7 – Educație pentru dezvoltare durabilă (gândire critică, media)
ODD 11 – Comunități durabile
ODD 12 – Consum și producție responsabilă
ODD 13 – Acțiune climatică
ODD 16 – Pace, justiție și instituții eficiente (etică digitală, anti-fake news)

	
	
	
	Mini-proiect: 
Grafic interactiv despre un fenomen social.
	
	

	
	
	
	Proiect complex: 
Pagină web simplă pentru un proiect STEAM.
	Elevul/eleva:
· analizează și interpretează critic produse media complexe, evaluând impactul mesajelor vizuale și audiovizuale asupra publicului și identificând elemente de manipulare sau bias.
· organizează și integrează informații multimedia (text, imagine, sunet, interactivitate), utilizând instrumente digitale pentru realizarea unor produse coerente și relevante social.
· proiectează și realizează produse digitale complexe (pagini web, documentare, instalații interactive), adaptate unui scop educațional sau civic și unui public țintă.
· aplică principii de design, funcționalitate și experiență a utilizatorului, optimizând produsele digitale pe baza feedbackului și a criteriilor de calitate.
· evaluează calitatea și eficiența produselor digitale, analizând impactul acestora asupra informării, comportamentului și implicării publicului.
· comunică și susține argumentat produsele realizate, colaborând în echipă și utilizând media digitală ca instrument de educație, responsabilizare și schimbare socială.
	

	
	
	
	Proiect complex: 
Harpă laser
	
	

	
	
	
	Proiect complex: Documentar scurt (2-3 min) – problemă locală.
	· 
	



FINALITĂȚI ALE ÎNVĂȚĂRII
[bookmark: _Hlk217333929]La finalul clasei a VIII-a, elevul/eleva:
1. investighează și modelează fenomene și sisteme din mediul natural și socio-tehnic, formulând ipoteze, realizând experimente și investigații ghidate, colectând și interpretând date, pentru a explica și anticipa relații cauză–efect relevante pentru sănătate, mediu și comunitate;
2. utilizează critic și responsabil instrumente digitale și tehnologii educaționale, pentru colectarea, organizarea, analiza și reprezentarea datelor (tabele, grafice, hărți, simulări), interpretând informațiile și respectând principiile de etică, siguranță și protecție a datelor;
3. proiectează, realizează și optimizează produse și soluții STEAM funcționale, aplicând principii de design, gândire inginerească și creativitate, în contexte reale legate de resurse, energie, mediu și calitatea vieții;
4. planifică, gestionează și evaluează activități și proiecte individuale și de echipă, asumând roluri, luând decizii argumentate pe baza datelor și feedbackului, și demonstrând autonomie, perseverență și colaborare eficientă;
5. analizează critic impactul activităților umane asupra mediului, sănătății și societății, formulează și susține soluții sustenabile pentru probleme locale și globale și comunică responsabil, manifestând implicare civică și conștientizare ecologică.
CLASA IX-A
	Unitatea de învățare 
(domeniul tematic)
	Valori proiectate la nivelul unității de învățare
	Unități de competență
	Unități de conținut 
Titlul proiectului
	Rezultate ale învățării
	ODD relevante

	ENERGIE ȘI MEDIU
	Responsabilitate ecologică și utilizarea sustenabilă a resurselor – prin înțelegerea relației dintre producerea și consumul de energie și impactul asupra mediului și climei și adoptarea unor comportamente eficiente energetic.
Rigoare și etică științifică – prin utilizarea măsurătorilor și calculelor corecte și interpretarea datelor reale în formularea concluziilor.
Gândire critică și sistemică – prin analiza interdependențelor dintre energie, mobilitate, infrastructură și mediu și evaluarea soluțiilor alternative.
Creativitate tehnologică și inițiativă – prin proiectarea și optimizarea soluțiilor pentru eficiență energetică.
Autonomie și responsabilitate civică – prin argumentarea soluțiilor și implicarea în decizii pentru comunitate.
	UC 1. Modelarea sistemelor energetice ca sisteme integrate energie–mediu–societate
UC 2. Analiza critică, corelarea și interpretarea datelor
UC 3. Prelucrarea avansată și interpretarea datelor
UC 4. Modelarea și explicarea funcționării sistemelor energetice complexe
UC 5. Aplicarea principiilor eficienței energetice și sustenabilității
UC 6. Proiectarea și evaluarea soluțiilor complexe pentru eficiență energetică
UC 7. Comunicarea științifică, colaborarea și implicarea civică responsabilă
	Mini-proiect:
Harta energetică a comunității 

	Elevul/eleva:
· analizează și interpretează date energetice din contexte reale, utilizând instrumente digitale (tabele, grafice, hărți) și corelând informațiile cu situații concrete din comunitate;
· explică relațiile dintre consumul de energie, resurse și impactul asupra mediului, pe baza conceptelor științifice și a datelor analizate;
· realizează reprezentări vizuale și sinteze relevante, comunicând clar și argumentat concluziile obținute;
· evaluează opțiuni și comportamente energetice, formulând concluzii și recomandări bazate pe criterii de eficiență și sustenabilitate.
	ODD 7 – Energie curată și accesibilă
ODD 11 – Comunități și orașe durabile
ODD 12 – Consum și producție responsabile
ODD 13 – Acțiune climatică
ODD 4.7 – Educație pentru dezvoltare durabilă

	
	
	
	Mini-proiect:
Drumul spre școală: impact ecologic și opțiuni sustenabile.
	· 
	

	
	
	
	Proiect complex:
Strategie energetică pentru școala noastră (raport și strategie pentru 3 ani)
	Elevul/eleva:
· modelează sisteme energetice ca sisteme integrate (energie–mediu–societate), utilizând date reale și relații cauză–efect pentru explicarea funcționării acestora;
· analizează critic și compară soluții energetice, aplicând criterii de eficiență, impact ecologic și fezabilitate;
· proiectează, realizează și optimizează soluții tehnice sau strategii energetice, aplicând principii inginerești și de design thinking;
· testează și evaluează performanța soluțiilor propuse, utilizând măsurători, indicatori și interpretări bazate pe date;
· elaborează propuneri argumentate pentru eficiență energetică și dezvoltare durabilă, adaptate contextului școlii sau comunității;
· colaborează și comunică responsabil rezultatele proiectului, asumând roluri în echipă și prezentând concluziile într-un mod structurat și relevant pentru public.
	

	
	
	
	Proiect complex:
Energie termică de la Soare (panou solar termic: versiune low-tech cu testare reală).
	
	

	APĂ, CLIMĂ ȘI RISC
	Responsabilitate pentru resurse și siguranță climatică – prin utilizarea rațională a apei și adoptarea comportamentelor de prevenire a riscurilor.
Rigoare științifică și etică a datelor – prin colectarea, verificarea și interpretarea corectă a datelor hidro-climatice.
Gândire sistemică și critică – prin analiza relațiilor apă–climă–urbanizare–sănătate și evaluarea soluțiilor.
Inițiativă și creativitate pentru adaptare – prin proiectarea și testarea soluțiilor pentru reducerea riscurilor.
Implicare civică și comunicare responsabilă – prin informarea comunității și participarea la acțiuni de prevenție.
	UC 1. Caracterizarea integrată a sistemului hidro-climatic și analiza interdependențelor la diferite scări;
UC 2. Achiziția riguroasă, critică și etică a datelor de mediu din surse multiple (inclusiv baze de date);
UC 3. Prelucrarea statistică și inferența pe serii de timp pentru analiza fenomenelor climatice;
UC 4. Modelarea și explicarea proceselor complexe prin relații sistemice și scenarii;
UC 5. Modelarea integrată a relațiilor hazard–vulnerabilitate–risc și evaluarea impactului;
UC 6. Proiectarea și evaluarea soluțiilor de adaptare/gestionare pe baza datelor și modelelor;
UC 7. Comunicarea științifică, colaborarea și implicarea civică în luarea deciziilor;
	Mini-proiect: 
Cum s-a schimbat clima la noi? Analiza tendințelor climatice locale.
	Elevul/eleva:
· analizează și interpretează date climatice și hidrologice reale (serii de timp, măsurători locale), utilizând instrumente digitale și metode statistice de bază;
· explică relațiile dintre apă, climă și activitățile umane, identificând tendințe, variații și factori determinanți;
· realizează reprezentări grafice și hărți tematice simple, evidențiind riscuri și vulnerabilități locale (ex. insulă de căldură, microclimat);
· formulează concluzii și interpretări argumentate, pe baza datelor analizate, privind schimbările climatice și impactul acestora la nivel local.
· propune măsuri de adaptare la riscurile climatice identificate (ex. reducerea efectului de insulă de căldură, îmbunătățirea microclimatului școlar).
	ODD 6 – Apă curată și sanitație
ODD 11 – Orașe și comunități durabile
ODD 12 – Consum și producție responsabilă
ODD 13 – Acțiune climatică
ODD 4.7 – Educație pentru dezvoltare durabilă (transversal)

	
	
	
	Mini-proiect: 
Stație de monitorizare a microclimatului din sala de clasă.
	· 
	

	
	
	
	Mini-proiect: 
Insula de căldură urbană: harta riscurilor urbane (insule de căldură, aglomerație, suprafețe impermeabile)
	
	

	
	
	
	Proiect complex: 
De la ploaie la resursă – proiectăm un sistem real de colectare a apei în școală.
	Elevul/eleva:
· modelează sistemul hidro-climatic ca sistem integrat (apă–climă–societate), utilizând relații cauză–efect, scenarii și date reale;
· analizează riscurile climatice și hidrologice (ex. inundații, secetă, valuri de căldură, mucegai), aplicând criterii de vulnerabilitate, expunere și impact;
· proiectează și evaluează soluții de adaptare și gestionare a resurselor de apă, utilizând principii de sustenabilitate și eficiență;
· testează și optimizează soluții propuse (low-tech sau digitale), pe baza indicatorilor de performanță (eficiență, cost, impact);
· elaborează propuneri argumentate pentru reducerea riscurilor și creșterea rezilienței, adaptate contextului școlii sau comunității;
· comunică științific și responsabil rezultatele și soluțiile, utilizând date, reprezentări vizuale și argumente, implicându-se în luarea deciziilor la nivel local.
	

	
	
	
	Proiect complex: Evaluarea sănătății mediului interior prin analiza riscului de mucegai.
	· 
	

	
	
	
	Proiect complex: 
Climatic Storybook: vulnerabilități și soluții.


	
	

	SPAȚIU, MOBILITATE ȘI COMUNICAȚII
	Responsabilitate și siguranță în spațiul public – prin înțelegerea relației dintre mobilitate, infrastructură și comportament și adoptarea unor practici sigure.
Rigoare științifică în analiza mobilității – prin măsurători și utilizarea datelor reale pentru interpretarea fenomenelor de trafic.
Gândire critică, spațială și sistemică – prin analiza relațiilor dintre spațiu, fluxuri și siguranță în contexte reale.
Creativitate și inovație tehnologică – prin proiectarea și testarea de soluții pentru mobilitate inteligentă.
Colaborare și responsabilitate civică – prin formularea de propuneri argumentate pentru comunitate.
	UC 1. Analiza spațiului și a infrastructurilor de mobilitate ca sisteme integrate
UC 2. Investigarea fenomenelor complexe de mișcare, orientare și comunicație
UC 3. Prelucrarea avansată și interpretarea indicatorilor specifici mobilității
UC 4. Modelarea și explicarea funcționării sistemelor de mobilitate și comunicații
UC 5. Proiectarea și optimizarea soluțiilor tehnice pentru mobilitate sustenabilă
UC 6. Integrarea tehnologiilor și evaluarea soluțiilor complexe de mobilitate
UC 7. Evaluarea impactului și comunicarea responsabilă în context civic și tehnologic
	Mini-proiect: 
Transportul viitorului (prototip Maglev low-tech, electric).
	Elevul/eleva:
· analizează organizarea spațiului și mobilității ca sisteme funcționale, utilizând date reale privind trafic, trasee, timp și consum;
· interpretează indicatori specifici mobilității (fluxuri, viteză, congestie, accesibilitate), utilizând reprezentări grafice și hărți simple (inclusiv GIS de bază);
· explică relațiile dintre infrastructură, mobilitate și siguranță, identificând disfuncționalități și riscuri în contexte reale;
· formulează concluzii și propuneri de optimizare a mobilității, bazate pe date și criterii de eficiență și siguranță.
· proiectează un model simplificat de vehicul de tip Maglev, utilizând principii de bază ale levitației și mișcării.
· realizează o simulare funcțională sau un prototip conceptual și testează scenarii de funcționare.
	ODD 3 – Sănătate și bunăstare (siguranță, prevenirea accidentelor)
ODD 9 – Industrie, inovație și infrastructură
ODD 11 – Orașe și comunități durabile
ODD 4.7 – Educație pentru dezvoltare durabilă (transversal)

	
	
	
	Mini-proiect: 
Simulare GIS mobilitate (trasee, timp, congestie(hărți simple)).
	
	

	
	
	
	Proiect complex: 
Proiect urbanistic: reamenajarea centrului local.
	Elevul/eleva:
· modelează sisteme de mobilitate și comunicații ca sisteme integrate (spațiu–infrastructură–utilizatori–tehnologie), utilizând date, hărți și scenarii alternative;
· analizează critic soluții de mobilitate și infrastructură, aplicând criterii de eficiență, sustenabilitate, siguranță și impact asupra mediului și comunității;
· proiectează și dezvoltă prototipuri sau soluții tehnice pentru mobilitate inteligentă (ex. semnalizare, sisteme de orientare, modele de transport), utilizând principii inginerești și tehnologii adecvate;
· testează și optimizează soluțiile propuse, pe baza datelor experimentale și a indicatorilor de performanță (funcționalitate, eficiență, siguranță);
· evaluează impactul soluțiilor asupra mobilității urbane și calității vieții, formulând recomandări argumentate pentru comunitate;
· comunică științific și responsabil rezultatele și propunerile, colaborând în echipă și asumând roluri în luarea deciziilor la nivel civic și tehnologic.
	

	
	
	
	Proiect complex: 
Tracker solar pe două axe – proiectarea și testarea unui sistem de orientare a panoului fotovoltaic.
	· 
	

	
	
	
	Proiect complex: 
Sistem de semnalizare inteligentă (prototip cu senzori (low/high-tech)).
	
	

	SĂNĂTATE, ALIMENTAȚIE ȘI BIOTEHNOLOGII
	Responsabilitate pentru sănătate și stil de viață – prin adoptarea unor comportamente informate privind alimentația, igiena și prevenția.
Rigoare și etică științifică – prin interpretarea corectă a datelor biologice și respingerea miturilor.
Responsabilitate față de mediu și resurse biologice – prin utilizarea sustenabilă a resurselor și reducerea impactului asupra mediului.
Respect pentru viață și echilibrul natural – prin înțelegerea interdependenței organism–mediu.
Gândire critică și discernământ etic – prin evaluarea aplicațiilor biotehnologice.
Colaborare și implicare comunitară – prin promovarea sănătății în comunitate.
	UC 1. Analiza integrată a determinanților sănătății: alimentație–mediu–comportament
UC 2. Investigarea proceselor biologice și biochimice relevante pentru sănătate
UC 3. Prelucrarea avansată și interpretarea critică a datelor biologice
UC 4. Modelarea și explicarea proceselor biologice și biochimice complexe
UC 5. Evaluarea critică a riscurilor și a impactului asupra sănătății
UC 6. Proiectarea și evaluarea soluțiilor biotehnologice și eco-tehnologice
UC 7. Evaluarea etică și comunicarea responsabilă în domeniul sănătății și biotehnologiilor
	
Mini-proiect: 
Etică în biotehnologie.
	
Elevul/eleva:
· analizează relațiile dintre alimentație, mediu, comportamente și sănătate, utilizând date reale și surse credibile;
· investighează și interpretează parametri biologici și de mediu (ex. calitatea apei, factori de risc), utilizând metode experimentale simple;
· prelucrează și interpretează critic date biologice, realizând reprezentări grafice și formulând concluzii bazate pe dovezi;
· evaluează informații și situații din domeniul sănătății și biotehnologiilor, diferențiind datele științifice de opinii sau mituri și formulând judecăți argumentate.
	ODD 2 – Zero foamete (agricultură sustenabilă, acces la hrană)
ODD 3 – Sănătate și bunăstare
ODD 12 – Consum și producție responsabilă
ODD 15 – Viața terestră (ecosisteme, biodiversitate)

	
	
	
	Mini-proiect: 
Calitatea apei din comunitatea noastră – testare și interpretare.
	
	

	
	
	
	Proiect complex: 
Model biotehnologic: micro-fermă de plante cu iluminare LED și senzori.
	Elevul/eleva:
· modelează procese biologice și biochimice relevante pentru sănătate, integrând relații între alimentație, mediu și funcționarea organismului;
· analizează critic impactul factorilor de mediu și comportament asupra sănătății, utilizând date, indicatori și modele explicative;
· proiectează și dezvoltă soluții biotehnologice și ecologice (ex. sisteme de cultivare, biofiltrare, monitorizare), aplicând principii științifice și tehnologice;
· testează și optimizează soluțiile propuse, pe baza datelor experimentale și a criteriilor de eficiență, siguranță și sustenabilitate;
· evaluează implicațiile etice și sociale ale aplicațiilor biotehnologice, raportându-se la principii de bioetică, responsabilitate și impact asupra mediului;
· comunică științific și responsabil rezultatele și soluțiile, argumentând decizii și implicându-se în promovarea sănătății și a practicilor sustenabile în comunitate.


	

	
	
	
	Proiect complex: 
Profilul de sănătate al comunității noastre (analiză probleme și soluții locale).
	
	

	ARTE DIGITALE ȘI INOVAȚIE
	Responsabilitate și etică digitală – prin utilizarea sigură și legală a tehnologiilor și conștientizarea impactului acțiunilor online.
Rigoare informațională și discernământ – prin verificarea surselor și combaterea dezinformării.
Creativitate și expresivitate digitală – prin realizarea de produse originale și relevante.
Gândire critică media – prin analiza impactului mesajelor asupra percepției și comportamentului publicului.
Inovație responsabilă – prin utilizarea tehnologiei pentru soluții cu impact social și educațional.
Colaborare și participare civică – prin comunicarea publică și implicarea în comunitate.
	UC 1. Analiza critică a media și a informației digitale în contexte complexe
UC 2. Evaluarea și utilizarea critică a informației digitale
UC 3. Organizarea, reprezentarea și interpretarea informației digitale
UC 4. Aplicarea principiilor de design și comunicare pentru impact digital
UC 5. Crearea de produse digitale complexe cu valoare estetică și funcțională
UC 6. Utilizarea avansată a instrumentelor digitale pentru creare și optimizare
UC 7. Design thinking, inovare și evaluare iterativă a produselor digitale
	Mini-proiect: 
Analiza critică a tehnologiei digitale în comunitate.
	Elevul/eleva:
· analizează critic tehnologia și conținuturile digitale, identificând rolul, impactul și riscurile acestora în comunitate;
· evaluează informații și mesaje media din perspective multiple, utilizând criterii de credibilitate, relevanță și etică digitală;
· organizează și interpretează informații digitale (text, imagine, sunet), adaptând mesajul pentru un scop și un public țintă;
· creează produse media digitale scurte și expresive (GIF, animație, vizualuri), aplicând principii de design și comunicare vizuală.
	ODD 4 – Educație de calitate (creativitate, alfabetizare digitală)
ODD 4.7 – Educație pentru dezvoltare durabilă (gândire critică, media)
ODD 11 – Comunități durabile
ODD 12 – Consum și producție responsabilă
ODD 13 – Acțiune climatică
ODD 16 – Pace, justiție și instituții eficiente (etică digitală, anti-fake news)

	
	
	
	Mini-proiect: GIF/Animație pentru o campanie tematică.
	
	

	
	
	
	Proiect complex: Hackathon mic de idei – soluții digitale pentru comunitate.
	Elevul/eleva:
· proiectează și dezvoltă produse digitale complexe (campanii, portofolii, platforme media), integrând creativ elemente vizuale, audio și interactive;
· aplică principii de design thinking și inovare digitală, parcurgând etape iterative de ideare, prototipare, testare și optimizare;
· utilizează avansat instrumente și tehnologii digitale pentru creare, editare și optimizare de conținut multimedia;
· evaluează impactul produselor digitale asupra publicului și comunității, analizând dimensiuni sociale, educaționale și etice;
· manifestă comportament responsabil în mediul digital, respectând drepturile de autor, protecția datelor și combaterea dezinformării;
· comunică public și argumentat produsele realizate, colaborând eficient și valorificând feedbackul pentru îmbunătățirea rezultatelor.
	

	
	
	
	Proiect complex: Portofoliul digital personal (profil STEAM).
	· 
	



FINALITĂȚI ALE ÎNVĂȚĂRII:
La finalul clasei a IX-a, elevul/eleva:
1. analizează și modelează sisteme complexe naturale, tehnologice și socio-economice, utilizând date reale, instrumente de investigare și reprezentare, pentru a explica relații cauză–efect, interdependențe și dinamici specifice dezvoltării durabile.
2. integrează critic și responsabil tehnologii digitale avansate în colectarea, prelucrarea, modelarea și comunicarea datelor (grafice, hărți, simulări), respectând principiile eticii digitale, securității informației și proprietății intelectuale.
3. proiectează, testează și optimizează soluții inovatoare cu aplicabilitate reală, utilizând design thinking, principii inginerești și tehnologii emergente, pentru rezolvarea unor probleme relevante din domenii precum energia, mediul, sănătatea sau educația.
4. gestionează autonom și colaborativ proiecte STEAM complexe, parcurgând toate etapele (identificarea problemei, planificare, implementare, evaluare și diseminare), asumând roluri de leadership, luând decizii bazate pe date și valorificând feedbackul pentru îmbunătățirea rezultatelor.
5. evaluează critic impactul științei și tehnologiei asupra societății și mediului, argumentând poziții proprii și propunând soluții sustenabile, demonstrând responsabilitate civică, etică și implicare activă în comunitate.












6. SUGESTII METODOLOGICE
Pentru a asigura dezvoltarea treptată și coerentă a competențelor, conținuturile sunt structurate în trei niveluri progresive:
1) Nivel 1 – Explorare (clasele V–VI): învățare intuitivă și introducerea conceptelor fundamentale
În acest nivel, elevii: descoperă fenomene ale lumii reale prin activități practice, observare și experimentare; lucrează cu situații concrete, apropiate de experiența lor (apă, aer, mediu, materiale comune); folosesc instrumente simple (microscoape școlare, aplicații digitale elementare, senzori ușori); se inițiază în procesele STEAM, precum: măsurare, colectare de date, modele simple, schițe; învață vocabularul științific și tehnologic de bază; înțeleg principiile generale ale sustenabilității. Conținuturile sunt alese pentru a stimula curiozitatea și pentru a crea baza conceptuală: resurse naturale și protecția lor; energie și consum responsabil; apă și climă; spații publice; sănătate și stil de viață; instrumente digitale de bază.
2) Nivel 2 – Aprofundare (clasele VII–VIII): transfer, integrare și proiectare aplicată
La acest nivel: se consolidează conceptele introduse în clasele anterioare și se extinde aria cunoașterii; elevii încep să integreze mai multe domenii STEAM în același proiect; experimentele devin mai structurate și includ variabile, ipoteze, grafice și interpretări; apare proiectarea inginerească (design thinking, prototipare); elevii lucrează cu probleme locale, reale. Conținuturile includ: energii regenerabile și eficiență energetică; calitatea aerului și apei în comunitate; biotehnologie școlară; mobilitate urbană și spații accesibile; robotică și microcontrolere adaptate vârstei; design digital (simulații, modelare 3D).
3) Nivel 3 – Aplicare și impact (clasa IX): sinteză, autonomie și orientare spre comunitate
În clasa IX: elevii aplică integrat competențele în proiecte complexe; realizează produse concrete cu relevanță socială (soluții pentru școală, comunitate); analizează impactul ecologic, social și economic al soluțiilor; comunică profesional rezultatele (postere, pitch-uri, expoziții); ating o autonomie mai mare în planificare și reflecție. Conținuturile sunt: proiectare sustenabilă bazată pe principii inginerești; analiza impactului (GreenComp); tehnologii pentru comunitate (LED, senzori, instrumente digitale); proiecte STEAM cu aplicație în viața reală.
Pentru elevii din clasele V–VI, se folosesc: exemple intuitive; experimente simple (lumina, aerul, apă, materiale); situații cotidiene (consum de apă, risipă alimentară, plastice, energie la școală).
Pentru elevii din clasele VII–VIII: studii de caz locale (calitatea apei, deșeuri, energie solară în sate); investigații controlate cu măsurători și grafice; prototipuri low-cost.
În clasa IX: sarcini cu grad înalt de autonomie; proiecte orientate către comunitate; raportări și prezentări profesionale; integrarea instrumentelor digitale reale.
Conținuturile sunt raportate la: realitatea satului/orașului elevului; probleme locale (apă, energie, deșeuri, mobilitate); situații intuitive (consum zilnic, alimentație, dispozitive uzuale); resurse disponibile în școli (kit-uri, senzori, aplicații gratuite).
Strategiile didactice recomandate pentru realizarea proiectelor sunt: 
1. Învățarea bazată pe proiecte/probleme (Project-Based Learning, PBL) - elevii rezolvă probleme reale prin proiecte integrate; dezvoltă competențe transversale: colaborare, creativitate, responsabilitate. Sunt propuse probleme autentice ca punct de vedere, de exemplu: poluarea râului local, migrația, traficul urban. Elevii propun soluții multidisciplinare.
2. Învățarea prin investigație și cercetare (Inquiry-Based Learning, IBL) - elevii formulează ipoteze, experimentează, colectează și analizează date. Este potrivită pentru științe, dar și pentru geografie și arte (de exemplu: măsurători cu senzori PASCO, analize de teren, creații artistice inspirate din natură).
3. Învățarea prin design și prototipare (Design Thinking). Etape: empatie – definirea problemei – ideare – prototipare – testare. Exemplu: realizarea unui prototip de sistem de irigare inteligent sau a unui model de clădire eco.
4. Învățarea colaborativă și cooperativă. Elevii lucrează în echipe mixte, fiecare cu roluri distincte (cercetător, designer, comunicator). Acest fapt stimulează incluziunea și echitatea.
6. Metode creative și expresive (Arts Integration) - teatru, muzică, arte vizuale, media digitală folosite pentru a explica fenomene sau a transmite mesaje științifice. Exemplu: realizarea unui scurtmetraj despre schimbările climatice.
7. Învățarea prin servicii comunitare (Service Learning) - elevii aplică cunoștințele STEAM în folosul comunității (ex. campanii pentru economisirea apei, amenajarea unui spațiu verde).
8. Utilizarea resurselor digitale și a simulărilor (Blended și Digital Learning) - platforme online, GIS, realitate augmentată, laboratoare virtuale. Oferă suport pentru interdisciplinaritate și acces egal la resurse.
9. Învățarea outdoor și în contexte non-formale - explorări pe teren (geografie, biologie), vizite la muzee tehnico-științifice, centre de inovație. Acest fapt conectează teoria cu realitatea.
[bookmark: _heading=h.pgjrgs3366nk]Alte metode recomandate sunt: jurnalul de proiect (individual/echipă); feedback rapid, prototipare low-cost, testare timpurie cu utilizatori reali; integrarea artelor: poster/video/instalație luminoasă/sonoră, design grafic; utilizarea platformelor digitale pentru colaborare și prezentări; abordări incluzive: sarcini diferențiate, instrumente de accesibilitate, roluri variate în echipă.

7. ACTIVITĂȚI ȘI PRODUSE DE ÎNVĂȚARE RECOMANDATE

Pentru a asigura o implementare eficientă a disciplinei opționale „STEAM pentru dezvoltare durabilă”, curriculumul recomandă o abordare activ-participativă, centrată pe elev, în care acesta devine investigator, designer și creator. 
Elevii sunt puși în situația de a rezolva probleme autentice din viața reală (ex. poluarea unui râu local, aglomerația urbană, eficiența energetică a școlii) prin propunerea de soluții multidisciplinare.
Produse recomandate (pentru evaluare formativă și sumativă). La nivelul produselor, curriculumul pune accent pe evaluarea performanței prin produse concrete, care demonstrează aplicarea cunoștințelor:
· Prototipuri și machete fizice: Vehicule propulsate elastic, filtre ecologice pentru apă, panouri solare termice din materiale reciclate, mini-sere inteligente, stații meteo low-cost sau sisteme de compostare;
· Produse digitale și multimedia: Portofolii digitale STEAM (care reflectă progresul elevilor), infografice, postere digitale cu mesaje civice, animații scurte, podcasturi și modele 3D.
· Materiale de analiză și documentare: Jurnale de proiect sau de reflecție, dashboard-uri climatice digitale, hărți ale riscurilor urbane (insule de căldură) și rapoarte tehnice scurte;
· Manifestări și evenimente: Prezentări publice (pitch-uri), demonstrații live și participarea la o „Expoziție STEAM” sau mini-hackathoane în cadrul școlii, care dezvoltă abilitățile de comunicare și colaborare.

8. SUGESTII DE EVALUARE

Evaluarea în cadrul disciplinei STEAM pentru dezvoltare durabilă este concepută ca un proces integrat și continuu, centrat pe formarea și demonstrarea competențelor, nu doar pe verificarea cunoștințelor. Aceasta valorifică specificul abordării STEAM – învățarea prin investigație, proiectare și rezolvare de probleme reale – și urmărește atât rezultatele finale, cât și procesul de învățare, implicarea elevilor și evoluția acestora în timp. În acest context, evaluarea devine un instrument de sprijin pentru învățare, oferind feedback relevant și oportun, stimulând reflecția, autonomia și responsabilitatea elevilor. Ea îmbină evaluarea formativă și sumativă, individuală și de grup, și utilizează o varietate de metode și instrumente adaptate activităților de tip proiect, în concordanță cu valorile educației pentru dezvoltare durabilă și cu principiile echității și incluziunii.
Termeni-cheie: evaluare holistică, evaluare autentică, rubrică de evaluare, indicatori de performanță.
Evaluare holistică -  abordare evaluativă care apreciază performanța elevului în ansamblu, luând în considerare atât produsul final, cât și procesul de învățare, nivelul de implicare, colaborarea și competențele demonstrate. 
Evaluare autentică - formă de evaluare centrată pe sarcini și contexte relevante pentru viața reală, prin care elevii aplică în mod integrat cunoștințe, abilități și atitudini în rezolvarea unor probleme concrete. 
Rubrică de evaluare - instrument de evaluare criterială care precizează criteriile urmărite și nivelurile de performanță așteptate, contribuind la transparența procesului și la formularea unui feedback clar. 
Indicatori de performanță - repere observabile și măsurabile care evidențiază măsura în care elevii demonstrează atingerea unui criteriu de evaluare sau a unei competențe vizate. 
În cadrul proiectelor STEAM, evaluarea reprezintă un proces continuu de sprijinire a învățării, integrat în toate etapele demersului educațional. Specificul abordării STEAM – caracterul interdisciplinar, rezolvarea de probleme autentice și învățarea prin proiect – impune o schimbare de paradigmă: de la evaluarea centrată exclusiv pe rezultat la o evaluare holistică și autentică, orientată spre proces, progres, competențe și atitudini dezvoltate. Pentru a construi o evaluare relevantă și coerentă, este important să clarificăm câteva repere esențiale: Ce evaluăm?;  Când evaluăm?; Cum evaluăm? și Cu ce instrumente evaluăm?
Schema de mai jos sintetizează aceste repere și oferă un cadru practic în context pentru proiectarea evaluării proiectelor STEAM.
[image: ]

Principiile și dimensiunile evaluării în proiectele STEAM
Evaluarea în cadrul disciplinei opționale STEAM se bazează pe următoarele principii fundamentale:
· Alinierea la competențe – evaluarea urmărește dezvoltarea competențelor specifice și transversale, nu doar acumularea de cunoștințe.
· Transparența criteriilor – criteriile de evaluare sunt comunicate elevilor încă de la începutul proiectului și sunt formulate clar, în termeni accesibili.
· Caracterul formativ – prin utilizarea feedback-ului și a reflecției pentru susținerea progresului elevilor;
· Valorizarea procesului – se apreciază modul de lucru, strategiile utilizate, colaborarea și reflecția, nu doar produsul final.
· Participarea activă a elevilor – elevii sunt implicați în autoevaluare și evaluare între colegi.
· Flexibilitatea și adaptarea – evaluarea este adaptată la nivelul elevilor, la ritmul de lucru și la specificul activităților desfășurate.
În proiectele STEAM, evaluarea are un caracter complex și integrat, vizând mai multe dimensiuni ale învățării: procesul de învățare, produsul realizat, precum și competențele și atitudinile dezvoltate de elevi (tabelul 8.1).


Tabelul 8.1. Dimensiuni ale evaluării în proiectele STEAM
	Dimensiunea evaluării
	Se evaluează:

	Procesul de învățământ
	– înțelegerea problemei autentice;
– aplicarea metodelor de investigare și experimentare;
– planificarea și organizarea activităților;
– colaborarea în echipă și asumarea rolurilor;
– folosirea responsabilă a instrumentelor și resurselor

	Produs realizat
	– corectitudinea și rigoarea științifică;
– funcționalitatea soluției propuse;
– creativitatea și calitatea designului;
– relevanța soluției pentru contextul real

	Competențe și atitudini dezvoltate
	– gândirea critică și capacitatea de rezolvare a problemelor;
– comunicarea și argumentarea;
– autonomia și responsabilitatea în învățare



Tipuri de evaluare în proiectele STEAM. În proiectele STEAM sunt complementare mai multe tipuri de evaluare, fiecare având un rol specific în susținerea și optimizarea procesului de învățare.
Evaluarea inițială (diagnostică) este realizată la începutul proiectului și are rolul de a identifica nivelul de pregătire al elevilor, cunoștințele și experiențe anterioare, interesele și nevoile de sprijin. Aceasta oferă profesorului repere necesare pentru adaptarea activităților și a nivelului de complexitate al proiectului.
De exemplu:
· În mini proiectul „Exploratorii luminii în școala noastră” (clasa a V-a), elevii discută ce știu despre lumină, surse de lumină și consum energetic, completează un chestionar scurt sau realizează o hartă conceptuală inițială.
· În proiectul „Apă curată cu filtru ecologic” (clasa a V-a), evaluarea inițială poate fi realizată printr-o discuție ghidată privind sursele de apă, impurități vizibile și metodele de filtrare cunoscute de elevi, completată de formularea unor ipoteze despre materialele care ar putea contribui la obținerea unei ape mai curate.
· În proiectul „Drumul meu sigur spre școală”, evaluarea inițială poate include analiza experiențelor personale ale elevilor privind siguranța rutieră și utilizarea spațiului public.
Acest tip de evaluare oferă profesorului repere clar pentru adaptarea activităților și a nivelului de complexitate al proiectului.
Evaluarea formativă este un proces continuu de colectare și interpretare a informațiilor despre progresul elevilor pe tot parcursul proiectului. În proiectele STEAM, evaluarea formativă are un rol esențial, deoarece învățarea se construiește treptat, prin explorare, investigație, experimentare, colaborare, reflecție și testarea soluțiilor propuse.
Rolul evaluării formative:
· Colectarea informațiilor – profesorul observă progresul elevilor.
· Interpretarea datelor – se analizează modul de lucru și rezultatele.
· Feedback – elevii primesc îndrumări clare și constructive.
· Ajustarea activităților – profesorul adaptează sarcinile și strategiile.
· Dezvoltarea competențelor – elevii își consolidează abilitățile STEAM.
Evaluarea formativă se poate realiza printr-o varietate de metode și instrumente, adaptate la vârsta elevilor și la specificul activităților STEAM. 
De exemplu: 
În proiectul „Casa care economisește energie”, evaluarea formativă se realizează prin metoda observației sistematice, utilizând ca instrument fișa de observație. Profesorul urmărește modul în care elevii proiectează și testează macheta proiectului, oferă feedback privind stabilitatea construcției, corectitudinea măsurătorilor și adecvarea materialelor utilizate.
În proiectul „Jurnalul meu meteo”, evaluarea formativă se realizează prin analiza produselor intermediare și a activității elevilor, utilizând ca instrument jurnalul de învățare sau caietul de cercetare STEAM. Profesorul urmărește modul de colectare a datelor, organizarea informațiilor în tabele și reprezentarea grafică a acestora, astfel încât să poată face treptat de investigare.
În proiectul „Energia verde”, profesorul și echipele utilizează rubrică și o listă de verificare pentru a monitoriza progresul realizării activității, în raport cu criteriile precum relevanța soluției, corectitudinea științifică, colaborarea în echipă și calitatea produsului elaborat. 
Autoevaluarea reprezintă o componentă fundamentală a evaluării autentice, având rolul de a dezvolta reflexivitatea, autonomia și responsabilitatea elevilor față de propriul parcurs de învățare. Prin acest proces, elevii sunt încurajați să își analizeze critic progresul, să identifice competențele dezvoltate (investigație, proiectare inginerească, colaborare) și să conștientizeze aspectele care necesită îmbunătățire.
 Instrumente și modalități de aplicare  a autoevaluării:
1. Jurnalul de proiect / Caietul de cercetare STEAM: Elevii documentează constant etapele parcurse, notând observațiile din timpul investigațiilor, datele colectate și soluțiile identificate pentru depășirea dificultăților.
2. Fișa de autoevaluare: Un instrument rapid de monitorizare a implicării individuale, a respectării rolurilor atribuite în echipă și a gradului de atingere a obiectivelor de învățare stabilite la începutul proiectului.
3. Scale descriptive și rubrici simplificate: Acestea oferă descriptori de performanță clari (ex. Independent/Cu sprijin), ajutându-i pe elevi să își aprecieze nivelul de reușită în realizarea sarcinilor. 
4. Reflecția finală: Un exercițiu de metacogniție prin care elevii formulează concluzii despre eficiența soluției propuse, impactul acesteia asupra sustenabilității și direcțiile de dezvoltare pentru proiectele viitoare.
Pentru o implementare reușită, asigurați-vă că aceste instrumente nu sunt percepute ca o povară suplimentară, ci ca o modalitate de a oferi feedback continuu. 
Evaluarea între colegi (evaluarea reciprocă) dezvoltă gândirea critică, capacitatea de analiză și capacitatea de a oferi feedback constructiv, pe baza unor criterii clare și cunoscute anterior. Această formă de evaluare sprijină învățarea prin colaborare și contribuie la consolidarea competențelor de comunicare și responsabilitate socială.
Exemplu de aplicare:
· evaluarea machetelor, prototipurilor sau posterelor realizate de alte echipe, utilizând rubrici de evaluare comune;
· oferirea de feedback structurat după prezentările de proiect, cu accent pe claritatea explicațiilor, argumentarea soluțiilor și funcționalitatea produsului;
· participarea la expoziții sau STEAM, în cadrul prezentării elevilor evaluează colegii din perspectiva criteriilor de calitate și impact.
În acest scop pot fi folosite Fișe de evaluare reciprocă .
Evaluarea sumativă se realizează la finalul proiectului și are ca scop aprecierea globală a rezultatelor învățării, prin raportare la obiectivele și competențele stabilitate inițială. În proiectele STEAM, această vizează atât calitatea produsului final, cât și nivelul de dezvoltare a competențelor demonstrate de elevi în procesul de realizare a proiectului.
În proiectele STEAM, evaluarea sumativă poate viza produse finale diverse, precum machete, prototipuri, postere, prezentări, portofolii sau alte rezultate ale activității de proiect. În funcție de specificul proiectului, evaluarea poate include analiza funcționalității soluției propuse, a relevanței în raport cu problema investigată, a calității argumentării, a modului de integrare a conținuturilor din diferite discipline și a nivelului de coerență a produsului realizat.
Pentru a asigura un proces de evaluare obiectiv, transparent și echitabil, se recomandă utilizarea rubricilor de evaluare și a altor instrumente bazate pe criterii clare, direct aliniate competențelor urmărite. Aceste criterii trebuie să permită aprecierea atât a produsului final, cât și a dovezilor relevante privind învățarea realizată.
De exemplu, în proiectul „Oraș sustenabil în miniatură”, evaluarea sumativă poate fi realizată printr-o grilă de evaluare, care permite aprecierea funcționalității soluțiilor propuse, a coerenței produsului elaborat și a modului în care sunt integrate elemente de științe, tehnologie, inginerie, arte și matematică.
În proiectul „Riscurile climatice ale comunității”, evaluarea poate include prezentarea publică a proiectului și aprecierea fezabilității soluțiilor propuse pentru probleme identificate în comunitate.
În proiectele complexe, specifice claselor VIII–IX, evaluarea sumativă poate include și analiza portofoliului de proiect, care reunește jurnalul de învățare, schițe tehnice, grafice, produse intermediare și reflecții finale. 
Aceste tipuri de evaluare se completează reciproc, contribuind la realizarea unei evaluări autentice, echilibrate și centrate pe competențe, în concordanță cu abordarea integrată și formativă specifică proiectelor STEAM.
Instrumente de evaluare. În proiectele STEAM, instrumentele de evaluare au rolul de a colecta dovezi relevante ale învățării și de a sprijini aprecierea progresului elevilor în raport cu competențele vizate. Acestea se selectează în funcție de scopul evaluării, de specificul proiectului, de activitățile desfășurate și de nivelul de vârstă al elevilor (tabelul 8.2.).

Tabelul 8.2. Descrierea instrumentelor de evaluare
	Instrument de evaluare
	Descriere și utilitate

	Fișă de observație
	Este un instrument de evaluare formativă care permite cadrului didactic să urmărească sistematic comportamente, acțiuni și manifestări relevante ale elevilor în timpul proiectului STEAM. Aceasta facilitează colectarea de dovezi privind implicarea, colaborarea și progresul elevilor, oferind repere utile pentru feedback și pentru adaptarea demersului didactic.

	Listă de verificare
	Un instrument rapid (format Da/Nu) pentru a verifica prezența unor elemente obligatorii în produsul final sau respectarea etapelor procesului de design.

	Rubrica de evaluare
	Cel mai complex instrument, care descrie calitativ nivelurile de performanță pentru fiecare criteriu (de exemplu: de la „începător” la „expert”).

	Fișă de autoevaluare
	Încurajează reflexia elevului asupra propriului proces de învățare, a punctelor forte și a aspectelor care necesită îmbunătățire. 

	Fișă de evaluare reciprocă
	Permite oferirea de feedback constructiv între colegi sau echipe, contribuie la dezvoltarea gândirii critice și a comunicării.

	Portofoliul
	Instrument complementar care reunește dovezi ale procesului de învățare și ale rezultatelor obținute de elevi pe parcursul proiectului.

	Jurnalul de învățare / Caietul de cercetare
	Documentează etapele activității: ipoteze, observații, schițe, dificultăți întâmpinate, revizuiri și soluții identificate.


Rubrică de evaluare. Pentru a asigura o evaluare clară, coerentă și orientată spre progres, în proiectele STEAM să recomandă utilizarea  rubricilor de evaluare. Acestea oferă repere explicite privind criteriile urmărite și nivelurile de performanță, facilitând atât aprecierea rezultatelor, cât și susținerea învățării prin feedback și reflecție. Rubrica contribuie la clarificarea așteptărilor de învățare, la transparența evaluării, la formularea feedback-ului și la susținerea autoreglării învățării.
[bookmark: _heading=h.f0tcxym1xjlm]Tabelul 8.3. Componentele esențiale ale rubricii de evaluare în proiectele STEAM
Componenta rubricii	Descriere	Exemplu
Titlul rubricii	Precizează clar activitatea sau proiectul evaluat.	Rubrică de evaluare – Proiect STEAM „Apă curată cu filtru ecologic” (clasa a V-a)
Criteriile de evaluare	Vizează dimensiunile esențiale ale activității evaluate. Criteriile trebuie să fie aliniate competențelor urmărite, să reflecte întregul proces, să fie formulate clar și observabil. 	Se recomandă 3–6 criterii.	investigarea și experimentarea; rigoarea științifică; 	organizarea și interpretarea datelor; 	colaborarea în echipă; argumentarea soluției;
Nivelurile de performanță	Exprimă gradul de realizare a unui criteriu și permit aprecierea progresului elevului.	 Este recomandat utilizarea a 3 sau 4 niveluri, formulate progresiv și coerent.	Nivel de bază;	Nivel mediu; 	Nivel avansat
Descriptorii de performanță	Descriu clar ce demonstrează  nivelurile  de performanță. 	Aceștia trebuie să fie observabili, măsurabili și formulați clar, evitând exprimările vagi.	Nivel avansat: Argumentează soluția utilizând date experimentale precise și explicații științifice coerente.	Nivel mediu: Argumentează soluția, însă explicațiile sau măsurătorile sunt parțial corecte.	Nivel de bază: Argumentarea este superficială, fără a utiliza datele obținute prin investigare.

Evaluarea pe etapele proiectului STEAM
Evaluarea este integrată în fiecare etapă a proiectului:
· [bookmark: _heading=h.h421nlda5m2n]Lansarea proiectului – evaluare inițială a înțelegerii problemei;
· [bookmark: _heading=h.evqi4kvvbljz]Planificarea – evaluare formativă a planului și rolurilor;
· [bookmark: _heading=h.ddxgaar1bt3]Investigarea și prototiparea – feedback continuu;
· [bookmark: _heading=h.w8dn20oonto3]Revizuirea – evaluare colegială și autoevaluare;
· Prezentarea finală – evaluare sumativă și reflecție.
Recomandări metodologice pentru cadrele didactice
· Formulați criterii de evaluare clare și relevante.
· Integrați evaluarea formativă în toate etapele proiectului.
· Oferiți feedback constructiv și orientat spre progres.
· Încurajați reflecția și autoevaluarea elevilor.
· Evitați supraîncărcarea evaluativă și concentrati-va pe competențe.
Evaluarea în proiectele STEAM este un proces complex, integrat și participativ, care sprijină învățarea autentică și dezvoltarea competențelor-cheie. Prin utilizarea evaluării formative, a rubricilor clare și a reflecției, profesorul transformă evaluarea într-un motor al progresului educațional, iar elevii devin participanți activi și responsabili ai propriei învățări.

